Nektareg - Wikipedia\nAr maread nektareg eus istor douarouriel al Loar en em astenn eus 3 920 milion a vloavezhioù 'zo betek 3 850 milion a vloavezhioù 'zo. E-pad ar maread-se e voe furmet morioù bras al Loar gant freilhadoù mein-kurun ramz. Eus Mor an Nektar, a voe krouet d'ar maread-hont, e tenn e anv.\nDre ma'z eo distrujet tout ar roudennoù eus ar maread-se war an Douar ec'h implijer ar ger "Nektareg" en un doare nann-ofisiel evit merkañ un darn eus an Hadeeg. Bombezadegoù melloù meteoritoù a c'hoarvezas e-pad an Nektareg wr an Douar evel war al Loar. Un darvoud pennañ en istor koskoriad an Heol e voe, war a seblant.\nan Nektareg war Palaeos.com\nMarevezhioù eus Skeul amzervezhioù loarel :\nRaknektareg - Nektareg - Imbrian Izel - Imbrian Uhel - Eratostenian - Kopernisian\nAdtapet diwar « https://br.wikipedia.org/w/index.php?title=Nektareg&oldid=1598946 »\nKemmoù diwezhañ degaset d'ar bajenn-mañ d'an 2 Du 2014, da 18:40.


Pajenn:Morvan - Kenteliou hag istoriou a skuer vad evit ar Vretoned, 1889.djvu/397 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/397\nadren, a zeou, a gleis, ne velen nemet re c’hlaz, oll oc’h ober goard evit doare. An dra-ze evel kent, a roe din peadra da zonjal, hag e lavaren ouzin va unan :\nSetu me da gaout dor an tour. Alc’hoezet oa, ha me ken nec’het ha biscoas. Ar sacristeri a gavis digor. Ama, eme ve, en deus marteze lezet ar c’hloc’her alc’hoez an tour. Ouspen eun heur e vouen o furchal, o clask. Var bouez gouscoude poania avoalc’h, e caviz eur stroillad alc’hoeziou dindan eun armel.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/397&oldid=162586 »\nKemmoù diwezhañ degaset d'ar bajenn-mañ d'an 20 Mae 2020, da 08:24.


Le Télégramme - Spered ar vro - Jean Lallour. Bec’h d’ar gavotenn !\nAnavezet eo Jean Lallour, eus Plourac’h, e bed ar festoù-noz. Ur maout eo war an dañs-tro, ha stajoù e-leizh a vez aozet gantañ. E Poullaouen e vo gwelet an dibenn-sizhun-mañ evit 30vet Nozvezh ar Gavotenn, evel-just !\nJean, pegoulz e oac’h krog da zañsal ?\nN’on ket sur hag-eñ ne zañsen ket ‘ba kof ma mamm ! Me ‘oa ‘ba’n terouer, ‘oa kalz a reoù yaouank. ‘Pad ar brezel ‘oa ket baloù, ha ‘ba kêr ‘ba du-mañ en em zastument d’ober un tamm a dout : sevel ar maen-pouez, sevel an ahel-karr… ha gavotennoù. An dud a rae ur rondell, dañs-tro ‘vize lâret. An dañs an hini ‘oa ar maout! Ma zad n’hoûle ket ‘vije domino na kartoù, kar ‘lâre n’eus ket ‘met ur rumm deus an dud oc’h ober, ar re all zo o sellet. E-lec’h ‘tije graet un dañs e oa tout an dud e-barzh. Koñkourioù ‘vize, butun ‘nize ar baotred, peotramant ur mouchoer d’ar merc’hed. Pa nize ur plac’h ur mouchoer e pae ur bannac’h d’e gavalier.\nPenaos o deus cheñchet an traoù goude-se ?\nPep penn-bro en doa e zañsoù gwechall, pep hini ‘rae deus ar mod ‘noa desket ober. Ar ganerien, da gentañ, ‘oa ‘mesk an dañserien. Neuze ‘oant oblijet da c’hoût dañsal. Goude ar brezel ‘oa aet kazi tout an dañsoù kuit. ‘Barzh ar bloavezhioù-se, kalz deus ar Vretoned, ‘vel ma ‘moa graet ma-unan, ‘oa aet ‘maez ar vro, ‘trezek Pariz. Ha pep hini ‘noa desket d’ar re all dañsal mod e vro. Pa oant deuet war o c’hiz ‘neuint mesket ‘pezh ‘noant kavet ‘lec’h all. An dud ne ouiont ket an traoù-se an deiz-fenoz. Ruzañ an treid eo brav da tout an dud ober. An dud ‘c’haloupa, n’eo ket dañsal a reont.\nPetra zo kaoz eo dibar gavotenn Kalanel ?\nGavotenn Kalanel eo hini Skrigneg, an Uhelgoad… Ur paz zo ‘barzh, ur paz simpl, hag a zalc’hez ar paz-se, lakaet ur fla warnañ, « tak-tak », evel un daboulin. N’eo ket aes ! Maleürus eo laoskel ar gavotenn-se da vont kuit. Unnek pe daouzek vloaz zo ‘oan komañset da zeskiñ an dud. Ar stajoù kentañ ‘moa graet amañ ‘ba ma c’hav, gant tud deus a bartout, deus Lille, deus Mulhouse, deus an Alamagn… Izhpenn ur mil ‘m eus stummet, met pas kalz deus Breizh. Goude n’hallan ket dañsal kalz ken, deskiñ d’ar re all a ran c’hoazh. « Ma interesa an dra-se ‘hanout, deus da wel’ ! » a lâran dezhe.\nMont a rit da Nozvezh ar Gavotenn bep bloaz ?\nYa, kar e Poullaouen, an dañs zo dalc’het apeupre. ‘Faot ket ‘n em chalañ re holl, kar lakaat tout an dud memes mod ‘vo ket graet gwech ebet. Ar blijadur ‘gavan pa ‘n em zipasan ‘barzh an dañs gant ar re all, tout ‘sames. Bet on oc’h ober an « aquagavotte » memes ! An dra-se zo mat da welet ur wech pe div, met aze n’out ket kat da zañsal ‘vel zo dleet. Pa oan aet ‘lec’h ‘oa 1,80 metr a zour, ma zreid ne douchent ket an douar ken. Marthe Vassallo ‘noa lâret din « en soñj da veuziñ ‘hanout ‘oan, met ‘m eus ket gallet ober ! » (c’hoarzh)\nGoût ‘rez, nav ‘oamp a dout ‘barzh ma familh, ha ‘chomomp pemp c’hoazh. N’eo ket fall, ar ouenn ‘oa mat !‘Benn miz C’hwevrer ‘vin 87 vloaz. ‘M eus ket c’hoant da aretiñ, kar ma aretan e vo achu din. ‘Keit ma c’hallin mont ‘m eus plijadur ‘vont, ha plijadur gant ar re ‘teu ganin.\n- ur maout : un bélier (ici, un champion)- an ahel-karr : l’essieu de charrette- an deiz-fenoz : de nos jours- un daboulin : un tambour- beuziñ : noyer- ar ouenn : la race\nDepuis son plus jeune âge, Jean Lallour , 86 ans, a la gavotte chevillée au corps. Pas question pour lui de se contenter de traîner les pieds ! S’il regrette l’uniformisation des danses, il ne reste pas les jambes croisées et organise de nombreux stages chez lui à Scrignac (29) et dans les communes voisines. Plus de mille élèves ont pu ainsi être formés aux pas si particuliers du pays de Calanhel. Infatigable, Jean sera, bien-sûr présent à Poullaouen ce week-end, à l’occasion de la 30e Nuit de la gavotte.


Mell-droad merc'hed - Wikipedia\nAr vell-droad merc'hed a heuilh dik ar memes reolennoù hag ar vell-droad c'hoariet gant paotred. Met hiziv an deiz n'he deus ket c'hoazh ar memes brud hag ar vell-droad evit ar baotred.\n1.1 Eus an orinoù betek bloavezhioù 60.\n1.2 Mell-droad a-vremañ\n3 C'hoarierezed brudet dec'h hag hiziv\nEus an orinoù betek bloavezhioù 60.[kemmañ | kemmañ ar vammenn]\nAr merc'hed a c'hoari mell-droad abaoe fin an XIXvet kantved e Bro-Saoz hag e Bro-Skos. D'an 23 a viz Meurzh 1895, dindan ar c'hammel Nettie Honeyball e voe aozet ur match bamus(Londrez hanternoz a-enep Londrez Su)e Crouch End.Londrez Re ar Su a c'houn 7-0(pe 7-1 henvez tud all).\nAn 30 a viz Gwengolo 1917 e grog ar c'hentan match mell-droad gwregel e bro Frans. Ar match-se a ziskouez div skipailh eus Femina Sport(ur c'hlub mell-droad gwregel savet e Pariz e 1912).Kluboù eus Pariz a aoz ar c'hentan c'hampionad diouzhtù goude ar c'hentan brezel-bed.Ar gevezerezh-se a laosk kluboù eus ar Provins dont e -barzh abaoe bloavezhioù 1920-21.Ar c'hounidoù a zo pouezus-tre.\nAr c'hentan match etrebroadel a eneb ur skipailh saozneg eus Preston(an Dick-Kerr's Ladies )hag ur skipailh krouet gant ar c'hoarierezed wellan eus Bro-C'hall a zegouezh an 29 a viz Ebrel 1920.Ar match-se a vod meur a 25000 sellerien e Manchester.Bro C'hall a c'houn 1-2 ha echu an troiad c'hentan e Bro Saoz gant daou trec'h,ur match rampo hag un drec'hidigezh.Merc'hed eus Bro-Saoz a zeuint e Bro-C'hall e Miz Here 1920 evit c'hoari ur match dirak 53000 sellerien e Goodison Park.\nD'ar 5 a viz Kerzu 1921, ar Mell-droad gevredigezh a zifenn Mell- droad gwregel:rak se e vefe krouet gevre gwregel pemp deizh diwezhatoc'h. Memestra eo e Bro-C'hall gant ar Gevread Kevredigezhioù sportel.Bro-C'hall a ver mell- droad gwregel e-maez ar FIFA. Marv ur C'hoarierez,dimezell C.V Richards e-pad ur match e 1926 a grenvaat un difenn-se.\nHenri Desgranges(eus keleier L'Auto) a lavare e 1925: »ar merc'hed yaouank a c'hall ober sport etrezo en ul lec'h strizh serret, dizarempredus d'an holl-dud: ya,me zo a-du. Met ma en em ziskouezont e-pad gouelioù gant sellerien tro-dro pe ma redont a-drenv ur volotenn er prad hep mogerioù tev en-dro, se zo un dra dic'houzanvus »\nKampionad mell-droad gwregel Bro-C'hall (gant ar Femina Sport peurgetket ) a echu e 1933. Daoust ma oa renadur Vichy a-du gant ar sportoù merc'hed e tifenn strizh ar mell-droad gwregel e 1941. Ar mell-droad a dremen da bezan »noazus evit ar merc'hed »\nGoude an eil brezel-bed an nebeut merc'hed a c'hoari mell-droad c'hoazh met ret e vefe gortoz eil hanter ar bloavezhioù 60 evit gwelout nevezidigezh mell-droad gwregel. E 1969-1970,ar gevreadoù eus Bro-Saoz,Bro C'hall ha Bro Alamagn a anavez ar mell-droad gwregel. Kont a reer 2170 aotreeien er FFF er bloavezioù 70-71 ha goude 4900 ar bloavezhioù da heul. El live broadel e vez aozet ar c'hib kentan e Europa e 1969 gant skipailhoù eus Bro-Saoz,Bro Danemark,Bro-Frans ha Bro Italia. Met ar mell-droad gwregel n'eo ket anavezet evel ur sport ofisiel gant ar FIFA hag ar UEFA:rak-se e vefe ur gevezerezh diofisiel. El live bedel e c'hoarvez ar c'hrib kentan vell-droad ar bed e miz gouere 1970.:ur wech all,e vefe ur gevezerezh »diofisiel ». Goude ur bern aozadurioù e giz-se e tiviz an UEFA(1984) hag ar FIFA aozan kevezerezhed »ofisielo'ch) evel ur c'hib vell-droad gwregel hag ur c'hampionad vell-droad gwregel en Europa\nMell-droad a-vremañ[kemmañ | kemmañ ar vammenn]\nA-drugarez d'he nevezidigezh er fin ar bloavezhioù 60 e c'halle aozan ar vell-droad gwregel ar memes kevezerezhioù eget ar paotred.Da skouer,kampionerezhioù broadel,gant kluboù ha skipailhoù broadel. En Europa e vefe frammet gant ar gevreadoù broadel met e Stadoù Unanet e vefe posupl a-drugarez d'ar sport- skol ha d'ar skolioù-veur. D'an 23 a viz Even 1972 e vez sinet an »titl IX »:un dra pouezus e oa evit sikour(gant arc'hant) ar sport gwregel er skolioù hag er skolioù-veur er Stadoù Unanet. Ar vell-droad a ra e vad eus ur sikour -se;Met c'hoariet e vefe gant ul live uhel e-barzh un nebeud skolioù-veur nemetken(da skouer North Carolina Tar Heels dreist-holl). Meur a vilion c'hoarierezed a zo vakted: gwelout a ra ur skipailh broadel a c'houn div c'hib vell-droad ar bed e 1991 hag e 1999,teir medalenn aour hag ur vedalenn arc'hant e-pad ar bevar tournamant olimpek.(1996 ha 2008). An tournamant olimpek gwragel a ziskouezh ar skipailhoù gwellan,hep oad resis hag a zeu da vezan un emgav pouezhus war an deizhiadur sportel adal 1996.\nEuropa ha Su-Amerika,ne chom ket dioberiant:divizout a reont ober evel ar paotred.:kevezadegoù broadel gant ul live muioc'h-mui uhel a zo aozet gant ar gevreadoù a genstag ur skipailh gwregel broadel e-barzh o skipailhoù broadel. Norvegia,trec'hour c'hib ar bed 1995 ha div wech kampion european(e 1987 ha 1993) ha Bro- Alamagn,peder wech kampion european eus 1989 betek 1997 gant c'hoarierezed atav niverusoc'h a zo skipailhoù gwellan ar fin XX Kantved. Norvegia a gil goude krak a -drenv broadoù evel Bro-Saoz,Sveden, ha Bro-C'hall en Europa,Brazil e Su-Amerika ha Sina e Asia.E-keit-se,Bro-Alamagn a c'hoari e vestr er bed holl o c'hounit kiboù vell-droad ar bed e 2003 ha e 2007 ha daou anvioù european e 2001 ha 2005.\nUr renkadur ar skipailhoù gwellan vell-droad gwregel a vo embannet gant ar FIFA a-benn peder wech ar bloazh abaoe miz gouere 2003. Ar renkadur-se a zo mestroniet gant ar Stadoù Unanet ha bro Alamagn abaoe meur a-vloaz.\nKevezerezhioù[kemmañ | kemmañ ar vammenn]\nC'hoarierezed brudet dec'h hag hiziv[kemmañ | kemmañ ar vammenn]\nLennadurezhioù[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Mell-droad_merc%27hed&oldid=1984504 »\nKemmoù diwezhañ degaset d'ar bajenn-mañ d'an 3 Ebr 2022, da 16:36.


Région_Bretagne - Bretania, porched nevez ar sevenadurioù e Breizh\nWeb ha sevenadur\nBretania, porched nevez ar sevenadurioù e Breizh\nSonerezh, savouriezh, istor, kleweled… : setu ur porched evit lakaat Breizh, hec’h istor hag he sevenadur e-kerz an holl. E Bretania ez eus ouzhpenn 350 000 teul evit ober anaoudegezh gant Breizh hag he liesseurted, war-bouez ur c’hlik hepken !\nLañset eo « Bretania » war ar Gwiad hag aze e vo digor, ha tolpet en un egorenn niverel e-unan, an holl zanvezioù a denn da sevenadur ha glad Breizh. Harpet eo al lec’hienn, er penn-kentañ, war ur rouedad dek kenoberour bennak : lakaat a reont bremañ enlinenn, evit ar muiañ-niver eta, o dalc’hadoù a son, skeudennoù pe skridoù niverelaet, gant testennoù evit o c’hinnig ouzhpenn. Dastum, a bled gant ar glad dre gomz, a zegas evel-se an dielloù son hag ar skeudennoù pe skridoù dastumet ganto a-hed ar bloavezhioù (sonennoù, sonerezh, mojennoù…) ; Cartopôle Baod a zegas un dalc’had dispar a 70 000 kartenn-bost kozh ; Servij renabliñ ar glad, e notennigoù skeudennaouet diwar-benn ar savouriezh hag an arrebeuri heverk e Breizh ; an « Télégramme de Brest », dielloù ar gazetenn a oa en he raok, La Dépêche de Brest, etre 1886 ha 1944 ; Gwarez filmoù Breizh hag Ensavadur broadel ar c'hleweled (INA), memor kleweled Breizh… Gant ar gevredigezh Bretagne Culture Diversité/Sevenadurioù (staliet en Oriant) e vo lakaet buhez er porched web brav-se, a zo bet ijinet evit roiñ hor rannvro da vezañ gwelet ha komprenet. Tamm-ha-tamm e vo pinvidikaet gant endalc’hoù ha kenoberourien nevez hag a labouro en ur rouedad evit talvoudekaat o danvez.\nEmaint e www.Bretania.fr\nKreizenn an enklaskoù breizhek ha keltiek (KEBK), Cartolis, Gwarez filmoù Breizh, Dastum, La Dépêche de Brest, an INA Atlantel, servij renabliñ ar ’huzul-rannvro, levraoueg niverel Skol-veur Roazhon 2, levraoueg Meurgêr Roazhon, ar gevredigezh KDSK.\nAr porched web Bretania\nle dossier de presse 402.39 KB\nPublié le Friday, February 14, 2014


boazet - Wikeriadur\nSavet diwar boaz-, pennrann ar verb boazañ, hag an dibenn-ger -et\nAnv-gwan-verb ar verb boazañ\n[...] ? Gwir eo ive n'oun ket boazet da zisken er c'hao : aze zo doriou teir pe beder ; eun dibad am eus ranket ober. [...]. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 22.)\n[...], bet moumounet gant he zad, abaoe ma oa anezi, ha boazet da ober e pep lec'h he mestrez. — (Ivon Krog, Eur Zac'had Marvailhou, Buhez Breiz, Kemper, 1924, p. 9.)\n↑ Vi-koukoug : ret eo lenn "dibab" moarvat.\ngalleg : (s'être) accoutumé (fr) , habitué (fr)\nAdtapet diwar « https://br.wiktionary.org/w/index.php?title=boazet&oldid=234790 »\nKemmoù diwezhañ degaset d'ar bajenn-mañ d'an 1 Ebr 2017, da 19:02.


Doue an oabl a lazh an aerouant Illuyanka. A-dreñv dezhañ emañ e vab Sarruma\nTaolennet eo korf an naer gwidilus gant linennoù hag a wagenn, oute dremmoù tud o risklañ\nMirdi sevenadurioù Anatolia, Ankara, Turkia\nE Mitologiezh an Hittited, Illuyanka a oa un aerouant e stumm un naer diskaret gant Tarhunt (dIM), stumm hittitat doue hurritat an oabl hag an arnev, Teshub. Anavezet eo a-drugarez d'an tablezennoù e skritur gennheñvel e hittiteg kavet e Çorum-Boğazköy, a oa anvet gwezhall Hattusha, kêrbenn an Hitited. The context is a ritual of the Hattian spring festival of Puruli.\nKavout a reer ar vojenn se e katalog an testennoù hittitek 321, a ro daou stumm anezhañ.\nIlluyanka zo ur c'henstrollad anvioù moarvat, ennañ daou c'her a dalvez "naer", ar ger kentindezeuropek *illu- hag *ang(w)a-. Kavout a reer an div memes elfenn, lakaet war an tu gin, er ger latin anguilla "silienn". Kar eo ar ger *illu- d'ar saozneg eel (silienn), ar ger anka- d'ar sañskriteg ahi.\nEr c'hentañ doare eus ar vojenn en em gann an daou zoue ha trec'h eo Illuyanka. Mont a ra neuze Teshub da welet an doueez Hattiat Inaras evit goulenn ganti he ali. Goude prometiñ he c'harantez d'un den marvel anvet Hupasiyas en eskemm eus e sikour e sav ur griped evit an aerouant. Degas a ra dezhañ boued hag evaj goet diouzh an druilh, hag atizañ anezhañ da evañ sof-kont. Ur wezh mezv ez eo staget an aerouant gant Hupasiyas war-bouez ur gordenn. Neuze e anad doue an oabl, Teshub, gant an doueed all hag e lazh an aerouant.\nEn eil doare eus ar vojenn, goude kann an daou zoue ha koll Teshub, Illuyanka a gemer daoulagad ha kalon an doue. A-benn en em veñjiñ diouzh an aerouant e timez doue an oabl, Teshub, gant an doueez Hebat, merc'h un den marvel anvet Arm. Ur mab o doa, Sarruma, a euredas merc'h an aerouant Illuyanka. Lavaret a reas an doue Teshub d'e vab goulenn e zaoulagad hag e galon evel donezon eured, hag hemañ a reas. Ur wezh m'en doe bet ez eas Teshub d'an aerouant Illuyanka adarre. D'ar mare m'emañ o vont da faezhañ an aerouant en em rent kont Sarruma eus an emgann ha kompren a ra eo bet implijet gant e dad. Goulenn a ra digant e dad kemer e vuhez digantañ war un dro gant hini Illuyanka, ha lazhañ a ra Teshub anezhe gant gant kurun, glav ha daredoù. Skeudennet eo ann doare-se eus ar vojenn war un izelvos eus Malatya (savet e 1050-850 kent J.-K.) a c'haller da welet e Mirdi sevenadurioù Anatolia en Ankara.\nDispleget e oa an testennoù hittitek e 1930 gant W. Porzig, a geñverias evit ar wezh kentañ emgann Teshub hag Illuyanka gant kann Zeus, doue an oabl, ha Tifon, an euzhvil heñvel ouzh un naer, danevellet e Bibliotheke ar Pseudo-Apollodoros (I.6.3). D'ar c'houlz-se, ar geñveriadenn etre mojennoù an Hittited hag ar C'hresianed ne oa ket degemeret gant kalz tud, rak ne oa ket bet digejet hag embannet c'hoazh, d'ar mare-se, ar vojenn hittitat a zanevell spazhadenn doue an neñv gant Kumarbi, tost d'ar vojenn c'hresian en un doare kalz sklaeroc'h.\nKatalog an testennoù hittitek 321 zo ennañ an tablezennoù da-heul:\nN'eus doare klok ebet eus ar vojenn. An hini glokañ eo an destenn A, enni 30 eus 36 rannbennad.\nTroidigezh mojenn Illuyanka\nIstor an Hittited kozh : doueed an Hittited\nIllujanka en Encyclopedia Mythica\n↑ Beckman 1982, p. 12\nAdtapet diwar « https://br.wikipedia.org/w/index.php?title=Illuyanka&oldid=1824506 »\nKemmoù diwezhañ degaset d'ar bajenn-mañ d'an 10 Gen 2019, da 22:16.


Sed aze pazenn gentañ ma enklask war treuzkas ar brezhoneg er familhoù. Daou vloaz labour evit kregiñ d’en em stummañ war frammoù teorik ar sokiologiezh, teknikoù enklask ha difraostañ an dachenn. 10 tad ha mamm ’meus bet tro da atersiñ ha kinnig a ra ma memor Master un dielfennadenn eus an atersadennoù-se.\nE miz Even 2017 ’moa kinniget ma memor dirak ar juri ha tapet ur 17/20 ganin. Brav evit kregiñ ganti !\nDigoradur ma memor\nKroget em boa da zeskiñ brezhoneg pa oan 19 vloaz. Un nebeud bloavezhioù goude e oa erruet flour a-walc’h ma brezhoneg. Anat e oa din e komzfen brezhoneg d’am bugale ma teufen da vezañ mamm. Mamm e oan deuet da vezañ ha graet em boa anaoudegezh gant kerent vrezhonek all. Lod a gomze brezhoneg d’o bugale ha, souezhusat tra, lod all ne raent ket daoust dezho bezañ gouest da gaozeal brav. D’ar mare-se e oa deuet war ma spered ur goulenn diazez : Perak e choaz ar vrezhonegerien komz, pe chom hep komz, brezhoneg d’o bugale ?\nDiwezhatoc’h, ha me kustum da labourat gant brezhonegerien yaouank da-geñver kampoù vakañsoù ha stajoù BAFA pe BAFD e brezhoneg1, e oan en em c’houlennet meur a wech : Penaos e vo gant an dud yaouank emouestlet e treuzkas ar brezhoneg da vugale ar c’hampoù vakañsoù ? Ha komz a raint brezhoneg d’o bugale ? Penaos e c’hellan degas un tamm preder dezho war an treuzkas yezh ?\nHep gouzout din e oan kendrec’het abaoe pell gant mennozhioù Joshua Fishman (Fishman, 2001). Ur yezh vev zo anezhi ur yezh a vez kaset a rumm da rumm er familhoù. Hervezañ e rank an treuzkas naturel-se bezañ pal pennañ stourmerien advuhezekaat ar yezhoù bihan en arvar, ha pa vefe pazennoù all, palioù skañvoc’h, da dizhout a-raok. Er memes koulz e verzen e chome dister plas an treuzkas er familhoù er politikerezhioù yezh evit ar brezhoneg.\nE-pad bloavezhioù eo chomet ar goulennoù-se o troiata em fenn betek ma teufe da vezañ sklaer a-walc’h evidon : c’hoant am boa da gompren penaos e c’hoarie an treuzkas brezhoneg er familhoù hiziv an deiz, gant ar gerent vrezhonegerien yaouank, ha goude-se, marteze, degas preder ha mennozhioù evit ma vefe soursiet muioc’h ouzh an treuzkas er familhoù gant ar politikerezhioù advuhezekaat ar brezhoneg. Setu penaos em eus graet ma soñj en em lañsañ en ul labour enklask hir, ar memor Master-e o vezañ nemet ar bazenn gentañ anezhañ.\nObjed an enklask-se zo anezhañ dielfennañ choazoù ha pleustroù yezhel ar gerent vrezhonek yaouank e-keñver o endro, o istor, o reprezanturioù sokial hag o santimant war o barregezh. Ar gerent vrezhonek ganet etre 1970 ha 1995 hag a ouie brezhoneg flour a-raok kaout o bugel kentañ eo ar boblañs a zedenn ac’hanon. Dav e vo din perc’hennañ frammoù teorik stag ouzh ar sokiologiezh, ar bsikologiezh, ar sokioyezhoniezh, hag ouzh skiantoù an deskadurezh, evit kas dour da vilinoù ma enklask.\nDaou bal am eus lakaet d’ar memor-se : ur pal didaktik da gentañ hag ur pal skiantel da eil. Fellout a rae din tennañ gounid eus al labour-se evit en em stummañ pelloc’h war an enklaskerezh da gentañ. N’on ket bet stummet na war ar sokiologiezh, na war ar bsikologiezh, na war skiantoù an deskadurezh, hag emskiantek e oan e ranken tostaat da vat ouzh frammoù teorik an danvezioù-se evit kas ma enklask da benn. Ar Master a oa ivez un digarez da bleustriñ war ar vetodologiezh, krouiñ hag amprouiñ binvioù enklask (atersadennoù, goulennaoueg). Pouezus e oa evidon deskiñ pellaat diouzh ma danvez enklask ivez, lezel sell ar stourmerez a-gostez evit gallout teurel ur sell skiantourez war ma danvez. E-keñver ar pal skiantel e felle din dielfennañ choazoù ha pleustroù yezhel un niver bihan a gerent (un dek bennak) evit kregiñ da lakaat martezeadennoù war-wel.\nA-raok stagañ gant an enklask difraostañ em eus klasket kaout ur sell-tro war treuzkas ar brezhoneg er familhoù dec’h hag hiziv. Goude-se em eus klasket binvioù metodologel ha binvioù teorik hag a glote gant ma ezhommoù. Neuze em eus gellet mont war an dachenn hag atersiñ tud, evit ma brasañ plijadur. E eil lodenn diwezhañ ma memor e kinnigan disoc’hoù an enklask difraostañ : deskrivañ choazoù ha pleustroù ar gerent da gentañ, ha dielfennañ anezho e-keñver o endro, o santimantoù war dalvoudegezh ar brezhoneg ha war o barregezh, da eil. Erfin, em eus klasket sklaeraat objed ma enklask a yelo d’ober danvez ma zezenn diwezhatoc’h.\nMemor Master "Treuzkas ar brezhoneg d’ar vugale ? Choazoù ha pleustroù yezhel ar gerent vrezhonek yaouank" (PDF - 1.1 Me)


poazhañ - Wikeriadur\nSavet diwar an anv-kadarn poazh hag al lostger -añ.\npoazhañ /ˈpwɑː(z)ã/ verb kreñv eeun (anv-gwan-verb : poazhet) (displegadur)\nLakaat da vezañ poazh.\nAn delioù anezhi, drailhet munudik, ha poazhet gant vioù, a zo ur boued kreñv evit ar vugale o deus olosennoù, bouloù sempladurezh en o gouzoug ; pe dindan o elgez, o chik pe o groñch. — (Loeiz ar Floc'h, E louzou da bep klenved, in An Oaled, niv. 35, 1931, p. 9.)\nE Mezheven ne glasker ket keuneud evit tommañ, nag evit sklerijenniñ pa bar al loar en oabl dizolo ; ne glasker ket kennebeut evit poazhañ traoù er gouelec’h, evit daou vanac’h a zo eno ha ne zebront nemet frouezh gouez ha gwrizioù. — (Jakez Riou, Brec’hillien pe Ar manac’h Mougn e-barzh Buhez Breiz, niv. 40-41, 1924, p. 939-940.)\n— [...]. E kichen Roazon, n'euz ket pell, va c'hamarad ha me, enn eun ti evel heman, var ar meaz, hor boa poazet kroc'hen, bleo hag all eun ejenn en he bez-pikol. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 281.)\nTomm eo an amzer, an heol a boazh. — (Ivon Krog, Eur Zac'had Marvailhou, Buhez Breiz, Kemper, 1924, p. 79.)\nMes a vec’h oa diskennet er veol ma pareas adarre el lec’h m’oa bet poazhet gant ar gouloù [...]. — (Gabriel Morvan, Buez ar Zent, Brest, 1894, p. 615.)\npoazhañ verb gwan\nDont da vezañ poazh.\nTra ma vo ar c’hig o poazhañ\nMe yay da vale d’ar jardin\nDa choaz ur boked louzoù fin. — (Pardon an Dreinded, kanaouenn dastumet gant Nolwenn Korbell.)\npoazhañ al dente\npoazhañ en amann\npoazhañ en dour\npoazhañ en dourgib\npoazhañ e parpilhot\npoazhañ er forn\npoazhañ er vurezh\npoazhañ hep ken tra\npoazhañ ouzh ar ber\npoazhañ ouzh ar vurezh\npoazhañ war ar regez\npoazhañ e viz\npoazhañ ur c'hornad butun\nalamaneg : kochen (de)\ndaneg : koge (da)\nesperanteg : kuiri (eo) (verb kreñv eeun), kuiriĝi (eo) (verb gwan)\nfaeroeg : kóka (fo)\nfinneg : keittää (fi)\ngalleg : cuire (fr)\nido : koquar (io)\nislandeg : sjóða (is)\nkatalaneg : coure (ca)\nmayaeg Yucatán : tahal (*)\nnederlandeg : koken (nl)\nnorvegeg : koke (no)\npapiamento : kushiná (*) , kushna (*)\npoloneg : gotować (pl)\nportugaleg : cozinhar (pt)\nromañcheg : couscher (*)\nroumaneg : găti (ro)\nrusianeg : варить (ru) , готовить (ru)\nsaozneg : cook (en)\nspagnoleg : cocer (es) , guisar (es)\nsvedeg : koka (sv)\ntagalog : maglutò (tl)\nzouloueg : ukupheka (zu)\nAdtapet diwar « https://br.wiktionary.org/w/index.php?title=poazhañ&oldid=323820 »\nGeriaoueg vrezhonek ar c'heginerezh\nKemmoù diwezhañ degaset d'ar bajenn-mañ d'an 21 Du 2021, da 14:02.


Takadoù glas - Kemper (BR)\nDegemer Ober anaoudegezh gant Kemper Gweladennoù, liorzhoù ha glasvezegoù Takadoù glas\nKrec’h Gwenn, ul lec’h ma vez pleustret meur a sport, zo ivez ul lec’h evit pourmen ha diduañ hag a blij kenañ da holl Gemperiz, kozh ha yaouank. An takad glas brasañ eus Kemper eo. Bevennet eo gant an Oded, ar stêr vrasañ e-touez an teir stêr a zo e Kemper hag ul lenn zo ennañ. Kreizenn vageal Krec’h Gwenn zo war ribl ar stêr ha n’eo ket ral gwelet eno amatourien kanoeoù, kaiakoù, optimistoù ha bagoù all c’hoazh, hag ivez pesketaerien a-leizh. Er park ez eus ivez meur a dachenn hag a sal sport, un hentad sport ha lec’hioù kempennet evit ar plankennoù-ruilh, an troadikelloù hag ar bicrossoù.\nAlezioù Krec’h Gwenn a blij kenañ d’an dud evit bale sioul hag aes e vez mont ganto gant bountelloù. Prizet-kenañ eo ar park-se, gant ar vugale, a-hend-all, gant e dachennoù-c’hoari evit ar re vihan hag ar re vras.\nGorread : 7,5 hektar. Mont dre voulouard Krec’h Gwenn. Meur a barklec’h zo.\nUn dachenn-c’hoari vras suraet, un droiad evit an dud war droad, 2,3 hektar a c’hlasvez, ur wazh… Park Kervouieg, digoret e 2007, zo ul lec’h plijus evit pourmen, kemer e amzer, sellet ouzh ar vugale o c’hoari. Aze en em santer evel war ar maez : ne vez touzet al leton pe falc’het ar geot nemet war lez an alezioù hag an tiez, ha war an dachenn-c’hoari. Empennet eo bet evit kaout doujañs ouzh bevliesseurted ar plant hag al loened tro-war-dro. Gallout a reer gwelet un dastumad onn ennañ.\nMont dre vali Ti Pont. Ur parklec’h zo.\nPlaenenn Kerlann Vihan\nPlaenenn Kerlann Vihan, hag a zo e-kichen ar poull-neuial ha tost d’an teir zachenn-dennis, zo ur skwar evit ar familhoù, ma’z eus unan. Gant he 13 000 m2 a c’hlasvez e kinnig d’an dud takadoù en disheol, ur park c’hoari ha letonennoù m’eo brav chom da ziskuizhañ.\nMont dre ar straed Lucien Simon pe bali al Laboused. Parklec’h poull-neuial Kerlann Vihan.\nGant he 6 hektar a c’hlasvez, Traoñienn Sant-Laorañs a ginnig tachadoù diseurt d’an dud e-kreiz karter ar Bradenn (An Erge-Vihan). Emañ a-dreñv Pennospital Kerne. Enni ez eus tachadoù bras dindan leton, un dachenn-c’hoari, ur c’hoad brazik hag ur poull dour en traoñ. A bep seurt pourmenadennoù a c’haller ober dre he alezioù kempennet. Ul leur biknikañ zo evit ar familhoù a zeu pa vez brav an amzer.\nGant panelloù displegañ e vez roet titouroù d’ar bourmenerien diwar-benn an takad glas-se hag ar c’hempenn anezhañ. Un arboretom zo, kempennet war tem an deiziadur keltiek. Un digarez eo da welet spesadoù gwez a bep seurt. En draoñienn ez eus ivez un dastumad brav a haleg, hag ur werje bedagogel. Meret eo gant Kevredad liorzhouriezh Kemper hag ingal e vez diskouezet enni penaos tailhañ hag imboudañ gwez ha penaos roteliñ.\nGallout a ra Traoñienn Sant-Laorañs dont buan da vezañ ur gwir arsellva evit sellet a-dost ouzh al loened hag ar plant. Ar merañ a-ziforc’h pleustret enni (lenn ivez ar bajenn xx) a sikour derc’hel spesadoù plant a-leizh. Meur a ruskenn zo ivez evit sikour gwareziñ ar vevliesseurted el lec’h-se. Abaoe 2011 ez eus bet kempennet goudorioù evit al loened.\nHa war an dour n’eo ket ral gwelet houidi-korz, douryer ha laboused bihan.\nMont dre vali Luimneach.Ur parklec’h zo. Ul label Takad glas ekologel (TGE) zo bet roet d’an takad glas-se. Repu Kevre gwareziñ al laboused (KLG)\nPlaenenn ar Meilhoù Glas\nPlaenenn ar Meilhoù Glas, hag a vez kempennet mat he neuz naturel gant servijoù an ti-kêr, a hed ar Stêr-Deir. Un drugar eo an takad 7 hektar-se, gant ar stêr. Er blaenenn ez eus un takad dindan leton gant un dachenn-c’hoari, alezioù evit bale, redek pe mont gant marc’hoù-houarn. Gant treuzelloù e c’haller mont eus an eil ribl d’egile hag ober e vad eus al lec’h sioul-se. Gallout a reer pourmen e-pad pell dre ar gwenodennoù kempennet etre Maner ar Salioù hag ar skluz, ha, petra a virje, kenderc’hel betek kreiz-kêr en ur dremen dre bark ar Brovidañs. Evit se n’eus nemet heuliañ red an dour, bourrañ gant al loened hag ar plant liesseurt abalamour d’ar merañ a-ziforc’h a vez sevenet abaoe bloavezhioù zo.\nAl label Takad glas ekologel (TGE) zo bet roet d’ar blaenenn-se. Repu Kevre gwareziñ al laboused (KLG)


Pajenn:Marigo - Buez ar Saent.djvu/425 - Wikimammenn\nPajenn:Marigo - Buez ar Saent.djvu/425\nAr bevare-var-nuguent a viz Even.\nC’huec’h miz abars an incarnation eus a Salver ar bed, e plijas da Zoue rei d’ar bed ar profet bras-mâ, ha muy eguet profet, precursor santel ar Messias, sant Yan-Badezour map da Zacharii ha da santes Elizabet, eus a behini ar c’hinivelez hac ar vuez a so bet quer burzudus.\nZacharii o veza en oræsoun ebars an templ, un Æl a apparissas dirazàn, hac ha lavaras dezâ : Beza ho pezo ur mab hac a hanvot Yan, pehini a vezo bras dirac Doue, hac a vezo ur sujet bras a joa hac a gonsolation d’ar bobl a Israël. Zacharii ha respontas : Elisabet ha me o veza quen avancet en oad evel ma oump, penaus allàn-me esperout e arrufe quemense ? An Æl ha replicas : Abalamour ma oc’h eus douetet ha disfiziet eus ar pez am eus discleriet deoc’h abers\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/425&oldid=134549 »


Pajenn:Riou - Nomenoe oe.djvu/116 - Wikimammenn\nPajenn:Riou - Nomenoe oe.djvu/116\nTe ’ zo ivez marteze mezo ha kabiten ? Respont ac’hanoun ’ta… Pa n’am respontez ket, te a zo enebour. M’emaout dre da nerz da unan, chom en da sav, me a ya d’it ; m’emaout dre vertuz an diaoul, kae kuit.\nN’oun ket eur gourener ; hogen, eur paour kaez touseg a glask freskadurez war c’horre al letonenn. (Izidor a floura kein al loen gant palv e zourn.)\nPerak e klaskez freskadurez pa grenez en da groc’hen ?\nEn da zourn e krenan, rak aon am eus ouz an dud… Dec’h en em gaven e kichen Penn-Ar-C’hoad o kempenn eul liorz en eur zebri ar melc’houed a vastoc’he ar c’haol… Eur paotrig am gwelas hag a grogas ennoun. War benn eur plankenn am lakaas ha gant e droad e skoas war ar penn all, hag uhel al laez e oan bet gwintet. War eun bern plouz e kouezis ; panevet-se, e vijen bet krevet.\nTouzeg, va mignon, an dud e Penn-Ar-C’hoad, n’int ket tud a feson. Lez ar melc’houed hag an holl amprevaned da vastoc’ha o liorzou ha kae da gêr Redon, da liorz an Trilonk. Eno ez eus ivez kaol da gempenn hag eno, va mignon, ne vo ket graet droug d’it.\nGwell e kavan, va den mat, chom pell ouz kêr ha pell ouz liorzou ha kerzout a ran buan da c’houdori er c’harz gant aon da veza flastret gant eun den divergont.\nMe a glask kerzout ivez, hogen n’oun ket evit sevel ; n’oun ket bet gwintet diwar benn eur plankenn hag e kav d’in koulskoude\nAdtapet diwar « https://br.wikisource.org/w/index.php?title=Pajenn:Riou_-_Nomenoe_oe.djvu/116&oldid=96716 »\nKemmoù diwezhañ degaset d'ar bajenn-mañ d'an 8 Kzu 2016, da 22:03.


Lan Tangi : barzhoniezh ur beajour\nPublié le 18/08/13 18:26 -- mis à jour le 00/00/00 00:00\nRe a drouz dindan teltenn vras an «Egor Komzoù» (Espace Paroles), met brav e oa al lennadenn gant an delenn\nBrudet eo Lan, nebeutoc'h eget e breur Bernez koulskoude. Anavezetoc'h eo evit e labour pedagogour e Roudour a stumm bep bloaz stajidi kad da breg e brezhoneg goude c'hwech pe eizh miz, gant un hentenn anvet ar «suggestopedia».\nLakaat a ra e pleustr an hentenn-mañ pa vez lennet gantañ en un doare sioul ken ken e oberenn, dastumadeg barzhonegoù un den graet gantañ kalz a veajoù er bed. «Mousafir», titr al levr embannet e 1997, a dalv «beajour» just a-walc'h e Turkia ha meur a vro.\nMet er pennad kentañ an abadenn en doa lennet e oa kentoc'h istor bugaleaj an den ganet e 1951, savet e Menez Are. Setu fin ar barzhoneg :\n«E lagad ar vroñsenn\nE-kreiz kalon ar vleunienn\nE c'hellez lenn ma sellez mat\nHuñvre an irin hag hini an aval\nAr sistr hag ar glav»\n«Hennezh n'anaveze ket c'hoazh\nAvel-dro ar pevar amzer o vuanaat»\nMousafir, Embannadurioù Skrid, 1997\nQuand le diable monte au clocher par Taol Kurun le 02/09/2013\nLes Rias : c'est parti ! par Taol Kurun le 29/08/2013\nLe festival Fisel : la jeunesse d'une vieille danse ... par Taol Kurun le 27/08/2013\nEcrivain, maitre de conférence à Oviedo : Aurelio González Ovies par Festival Taol Kurun le 02/08/2013


Traoñienn ar Sent | Destination Coeur de Bretagne - Kalon Breizh\nHome / Ar pep pouezusañ / Traoñienn ar Sent\nC’hoant d’ober ur weladenn na c’helloc’h ober neblec’h all ? Emgav da Draoñienn ar Sent evit dizoleiñ ul lec’h hep e bar er bed, e Kalon Breizh !\nGweladenniñ Traoñienn ar Sent a zo gweladenniñ ul lec’h dibar evit ar c’hrouiñ arzel a vremañ hag eñvoriñ istor ha sevenadur Breizh.\nEmañ Traoñienn ar Sent war gumun Karnoed (Aodoù-an-Arvor), e kalon Breizh, pemzek munutenn hent eus Karaez. War al lec’h naturel-se, 230 metr uhelder anezhañ, ez eus ur gwel meur da droc’hañ hoc’h anal war Kreiz Breizh. Eno ez eus ur voudenn feodel, ur chapel rummet monumant istorel hag ul lec’hienn henoniel.\nE Traoñienn ar Sent e weler delwennoù meur pevar metrad uhelder anezhe dre vras, diwar patrom sent Breizh. An darn vrasañ eus ar sent enoret evel-se a zo tud a iliz genidik eus Breizh-Veur hag Iwerzhon. Er grennamzer uhel o doa aochet war douaroù Arvorig hag avielet anezhe. O hêrezh a weler c’hoazh e Breizh : parrezioù, ilizoù, chapelioù ha skolioù e-leizh a zo bet anvet dioute ; anez menegiñ ar mojennoù brudet diwar o fenn hag a ya d’ober sevenadur Breizh.\nMennet eo ar gevredigezh da lakaat sevel 1 000 kizelladur eno war dermen, Enez Pask e Breizh, da vat !\nKurius oc'h ha c’hoant ho peus gouzout penaos e vez graet an delwennoù ?\nDeuit da arvestiñ ouzh ar chanterioù kizellañ aozet bep bloaz eus miz Mae da viz Here. Abaoe 2009 en em vod kizellerien entanet evit stummañ pezhioù melloù bloc’hadoù maen-greun Breizh ha dispakañ o chemet evel-se. Padout a ra pep chanter 30 devezh, amzer da grouiñ etre 5 ha 7 kizelladur.\nDibabit ar weladenn a zo diouzh ho toare !\nAr mont e-barzh a zo digor ha digoust bemdez. Evit gweladenniñ emren ez eus ur sturlevr ofisiel. Gant un tres da zistagañ e c’helloc’h en em reteriñ war al lec’h ha kavout anvioù ar sent.\nEvit dizoleiñ al lec’h o c’hoari gant ar familh ez eus ur c’hoari klask ar roudenn : dre un heuliad luziadelloù, goulennoù ha divunadennoù e c’hello ar re yaouankañ anavezout an delwennoù hag o sekredoù niverus... Anez disoñjal ar re vras a ranko ivez respont d’ un nebeud goulennoù un tamm startoc’h.\nErfin, ma karit anavezout pep tra diwar-benn sekredoù sent Breizh e c’helloc'h derc’hel ur weladenn heñchet. Heñcherien Traoñienn ar Sent a zegemero ac’hanoc’h en ul lec’h boemus m’en en vesk an istor hag ar mojennoù evit ur weladenn zivoutin ha leun a gavadennoù !\nKenekilheg 22160 KARNOED\nPgz : 02 96 91 62 26\nPostel : lavalleedessaints@gmail.com\nLec'hienn Internet : www.lavalleedessaints.com


Dulce et decorum est pro patria mori zo ul lavar latin, tennet eus ur varzhoneg gant ar barzh latin Horatius, e-barzh an dastumad Carmina (III.2.13)) hag a dalv kement ha « C'hwek ha klodus eo mervel evit ar vro ». Hervez ar barzh eo c'hwek ha kaer mervel evit ar vro, un ali a zo bet implijet gant tud zo ha milliget gant tud all.\n1 Ar varzhoneg orin\nAr varzhoneg orin[kemmañ | kemmañ ar vammenn]\nSed amañ linennoù orin eus dibenn skrid ar barzh hag an droidigezh anezho.\nC'hwek ha klodus eo mervel evit ar vro :\nAr marv a vez war-lerc'h an den a dec'h,\nha ne ziskrog diouzh divhar na diouzh kein spontik\nar yaouankizoù abaf.\nDistaget eo bet ar bomm-se gant Simon Fraser, 11vet Lord Lovat a-raok bezañ dibennet e Londrez e 1747.\nAr studierien saoz a lavare en XIXvet kantved: "Dulce et decorum est pro patria mori, sed dulcius pro patria vivere, et dulcissimum pro patria bibere. Ergo, bibamus pro salute patriae", da lavarout eo : " C'hwek ha klodus eo mervel evit ar vro met c'hwekoc'h bevañ eviti ha c'hwekañ tra eo evañ dezhi. Neuze evomp da yec'hed ar vro."\nMeneget eo bet alies da vare an Impalaeriezh Breizhveuriat en XIXvet kantved, dreist-holl e-pad eil brezel ar voered hag ivez evit reizhabegiñ ar brezel-bed kentañ.\nMeneget eo en ur varzhoneg saoznek, gant ar barzh saoz Wilfred Owen, anvet Dulce Et Decorum Est.\nAdskrivet eo bet ouzh moger chapel skol ofiserien an arme saoz e Sandhurst e Bro-Saoz.\nUn danevell gant Damon Knight e 1955 zo anvet Dulcie and Decorum, ha kaoz enni eus urzhiataerioù oc'h aliañ an dud d'en em lazhañ.\nEchuiñ a ra ar film Johnny Got His Gun gant ar frazenn-se, war un dro gant stadegoù diwar-benn niver an dud lazhet er brezel.\nEr film All Quiet on the Western Front eo meneget ar frazenn gant ur c'helenner dirak e glas.\nMeneget eo bet ivez e levrioù bannoù-treset, ha dreist-holl gant René Goscinny en Astérix, diwar fent, e Le Combat des chefs, ha La Mascotte, en albom Astérix et la Rentrée gauloise.\n"Dulce et decorum est pro patria mori" a zo ger-stur en un toullad aozadurioù:\nAcademia Militar Portugal ( )\nAr Royal Grammar School, Newcastle upon Tyne (kemmet eo bet)\nAdtapet diwar « https://br.wikipedia.org/w/index.php?title=Dulce_et_decorum_est_pro_patria_mori&oldid=1855715 »


M-60 - Wikipedia\n(Adkaset eus M60)\nSoudard maouez Amerikan gant un M-60\nAn M-60 pe Saco M60 a zo ur vindrailherezh lijer implijet el lu Amerikan abaoe 1957. Anavezet ez eo dreist-holl dre e implij e-pad brezel Vietnam. Lesanvet ez eo ivez "The Pig" ("ar pemoc'h").\nImplij a ra bolodoù 7,62 x 51 mm Otan.\n1 Istor an M-60\n3 Tro-dro d'an M-60\nIstor an M-60[kemmañ | kemmañ ar vammenn]\nAn M-60 a zo ur c'hemmesk etre ar fuzuilh Lewis Mark I un arm d'eus ar c'hentañ Brezel-bed dindan stumm an FG-42 Alaman hag ouzpenn-se ul lodenn d'eus an MG42 daou arm implijet gant an Trede Reich e-pad an Eil Brezel-bed.\nMa z'eo bet implijet kalzig hag ez eo brudet-mat gant an dud e chom un arm gant kalzig a sioù. Aes e oa da gavout anezhi bout pe dre un tamm torret pe teuzhet pe c'hoazh pa oa lous anezhi. Ouzhpenn da-se ez eo ret bezañ arbenikaet ha munut evit derc'hel anezhi kempenn.\nUr soudard gant un M60A hag e gañfarded d'eus ar 5vet Marines rejimant oc'h enebiñ dre denn e-kerzh brezel Vietnam. - NARA - 532477\nSoudard an 101st Airborne Division e-pad Brezel Vietnam\nM-60 arm-dor war ur viñsaskell Huey e-pad Brezel Vietnam\nUr stourmer eus ar Jabhat Taḥrīr Moro al-ʿIslāmiyyah e Filipina gant un M-60\nSoudard stadunanat o tennañ gant un M-60 e 2002\nUr soudard stadunanat eus an nerzhioù ispisial Navy SEALs\nTro-dro d'an M-60[kemmañ | kemmañ ar vammenn]\nGallout a reer implij an M-60 er c'hoari digoust enlinenn Battlefield Play4free pa vezer gant ur renk medisin. Er film Rambo II e vez implijet kalz ha lakaet war-raok an M-60 gant an haroz, skeudenn kinnig ar film a zo John Rambo gant un M-60.\nTammoù film d'eus Full Metal Jacket M-60 in action\nFilmig kinnig kozh an M-60 gant al lu Amerikan\nAdtapet diwar « https://br.wikipedia.org/w/index.php?title=M-60&oldid=1751828 »\nArmoù Brezel Vietnam\nKemmoù diwezhañ degaset d'ar bajenn-mañ d'an 17 Mez 2017, da 16:16.


Pajenn:Morvan - Buez ar Zent, 1894.djvu/564 - Wikimammenn\nPajenn:Morvan - Buez ar Zent, 1894.djvu/564\nann trizekved devez a viz eost\nSANT HIPPOLIT HA SANT KASIAN, MERZERIEN\nHippolit a ioa kabiten e goardou ann impalaer Valerian hag a oue karget da ziouall sant Lorans pa oue kaset ann avieler kalounek-ma d’ar prizoun. O velet ar miraklou a rea ar prizounier, e kredaz he-unan e Jezuz-Krist, ha prest goude e oue badezet asambles gant holl dud he di ; hogen, ar re-ma a ioa naontek pe ugent anezho.\nHippolit a felle d’ezhan mont dioc’htu da ziskleria d’ann impalaer oa en em c’hreat kristen. Mes sant Lorans a viraz outhan, enn eur lavaret : « — Kemerit hoc’h amzer ; ho tro-c’houi n’e ket deuet c’hoaz, mes dont a raio heb dale. » Var gement-se, ann avieler santel a echuaz he verzerenti, hag Hippolit a enterraz he gorf gant respet e guered Siriak.\nA benn tri devez goude, e oue galvet ar c’habiten dirak ann impalaer. « — Petra, eme Valerian, c’houi oc’h euz enterret ann den fallakr-se on euz roet urs da rosta ez-veo ! C’houi a zo eta ive sorser eveldhan ? » « — N’ounn ket sorser, eme Hippolit ; mes kristen ounn avad, ha foug zo ennon o veza. »\nO klevet ar respount-ma, ann impalaer a reaz brevi korf ar c’habiten a daoliou baz. Mes Hippolit a jome ato stard enn he feiz, hag a lavare oa prest da skuill evit Jezuz-Krist betek ar berad diveza euz he c’hoad. Neuze Valerian a glaskaz he c’hounit dre bromesaou kaer. « — Kinnigit ezans d’ann doueou, eme ann impa-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/564&oldid=137786 »


Kelenn (kreizenn stummañ) - Wikipedia\nKelenn (kreizenn stummañ)\nKelenn zo ur skol da stummañ skolaerien, kelennerien ha implijerien ar c'helenn e-barzh Diwan.\nKrouet eo bet e 1997 evit kas war-raok ar stummadurioù a oa kaset war-eeun gant Diwan betek ar bloavezh-se. E 2013 eo renet gant Eliane Kerjoant. Pal ofisiel ar greizenn zo ""Deskiñ brezhoneg evit micherioù ar c’helenn en holl skolioù divyezhek"\nKemer a ra perzh Kelenn en ur rouedad kreizennoù stummañ liammet gant skolioù kevredigezhel ar yezhoù all (okitaneg, katalaneg, elzaseg, euskareg) holl divyezhek dre soubidigezh. Ul lec'hienn eus an ISLRF (pe Institut Supérieur des Langues de la République Française) eo.\nDigoret e voe ar greizenn e Gwengolo 1997 e-barzh kreizenn skol-veur dizamkan Kemper gant 15 studier enni. Embann a reas ar renerez gentañ, Josette Gwegen, . Galvet e voe tud arbennigourien war an hentenn Freinet, ar gorollouriezh (evit kelenn ar bredloc'hadezh), war ar sinema hag war arbennigiezhoù all.\nPa voe treuzlec'hiet Skolaj Diwan Jakez Riou e voe staliet en ur skol publik gozh, 3 Straed Vañde, e Kemper, asamblez gant eil skol Diwan Kemper. Miret e voe ur sal diskouezadegoù evit kaosevel ul liamm gant buhez an arzoù.\nPa voe bet ar magourioù brezhonek war greskaat e voe ouzhpennet ur stummadur evit ober war-dro ar bugaligoù, he fal "stummañ tud d'ar brezhoneg ar muioc'h ma c'heller ken e vint gouest d'e implij pa vo dezho da labourat tost d'ar babigoù ".\nKinnig a ra stummadurioù pe e vefe evit kelenn er skolioù, er skolajoù, el lise, pe c'hoazh evit ober ur vicher all liammet gant ar c'helenn (skoazelle(ez), animatour(ez) eil derez...), implijerien(ezed) er magourioù.\nKelenn, kinniget e lec'hienn Diwan Breizh \nLec'hienn Kelenn: Lec'hienn internet\nLec'hienn an ISLRF / APRENE : \n↑ Jean-Charles Pérazzi, Diwan, vingt-ans d'enthousisame, de doutes et d'espoir, p.79.\nAdtapet diwar « https://br.wikipedia.org/w/index.php?title=Kelenn_(kreizenn_stummañ)&oldid=1890611 »\nDernière modification le 27 Kzu 2020, à 18:19\nKemmoù diwezhañ degaset d'ar bajenn-mañ d'an 27 Kzu 2020, da 18:19.


Pajenn:Catechis, 1817.djvu/151 - Wikimammenn\nrac ma commantse tad pe vara treo difennet dre lezen Doue, respontet neuse evel Sant Pêr d’ar Judevien pere a falveze deze en ampech da brezeg lezen Doue, penaus eo guell hac eo ret obeissàn da Doue dre breferanç voar an dud.\nDeverio ar Mæstro hac ar Domestiquet.\nDeverio ar Mæstro hac ar Mæstreset en quêver o servigerien, ha re ar re-màn en quêver o Mæstro ha Mætreset, a so quasi ar memes evel re an tado hac ar mamo en quêver o bugale, ha re ar vugale en quêver o zad. Ar Mæstro a dle d’o servigerien ar vevanç, an instruction, an exempl vad, o feàn hac o c’haret. Mar deo obliget ar mæstro da gavet calon un tad en quêver o servigerien, ar re-màn ive a dle deze carantez, respet, obeissanç, fidelite da ober o dever ha da ampech na ve groet gaou oute gant den. Ar servigerien a ramplisso o dever fidelamant, eme S. Paul, ra recevo evit recompanç Rouantelez an env. Doue en deus groet an oll gonditiono ; mar raportomp tout d’e c’hloar, ezomp er santelez hac er berfection eus on stad, hac e tleomp bezàn contant. Bezàn on deus tado naturel, temporel ha spirituel. Facil eo anaveout on deverio en o andret tout. Ar santelez a Doue a henorer er Sænt, e oll c’hallout er re a so placet gant Doue evit gouvern ha commandi : n’en deus puissanç ebet nemet eus an env. Evel-se Jesu» Christ a lavar dimp renta da Cæsar ar pez so da Cæsar, ha da Doue ar pez so da Doue. An urz eus ar brovidanç divin a c’houlen un obeissanç constant ; panevet se e ve confondet ha brouillet tout. Mæs ret eo remerqui penaus lezenno an dud na ellont jamæs\nAdtapet diwar « https://br.wikisource.org/w/index.php?title=Pajenn:Catechis,_1817.djvu/151&oldid=118053 »\nKemmoù diwezhañ degaset d'ar bajenn-mañ d'an 6 Eos 2018, da 14:30.


Pajenn:Morvan - Buez ar Zent, 1894.djvu/782 - Wikimammenn\nPajenn:Morvan - Buez ar Zent, 1894.djvu/782\n17 a viz Du\nsant gregor, taumaturj, eskop\ngostez evit beva he-unan gant Doue. Mes ne oue ket lezet pell e peoc’h. Ar brud euz he zantelez a reaz d’ann arc’heskop Fedim he henvel da eskop e Neosezaree. Pa glevaz ar c’helou-ze, Gregor a redaz da guzat enn eunn ermitach all. Mes red e oue d’ezhan senti abarz ar fin, ha goude beza resevet ann Ursiou, e oue sakret eskop. Neuze e c’houlennaz digant Fedim eur pennad amzer evit studia guelloc’h c’hoaz guirioneziou ar relijion, ha Fedim a roaz d’ezhan he c’houlenn.\nHogen, eunn nozvez, m'edo o vedita var ar guirioneziou-ze, e velaz dirazhan enn eunn taol kount eunn den koz hag eur vaouez ha n’e doa ket he far etouez merc’hed ann douar. Ar vaouez-ma oa ar Verc’hez, hag ann den koz oa sant Iann Avieler. « — Iann, eme ar Verc’hez grit skol d’ann eskop-ma var misteriou ar feiz. » Raktal ann abostol a gomzaz da C’hregor enn eur feson dudiuz divar benn mister ann Dreinded. Ar Zant a lakeaz dioc’htu he gomzou dre skrid, ha goudeze ec’h en em zervichaz anezho evit kelenn d’he dro ar bobl a ioa fiziet enn he garg.\nTremen a rea ann noz o pedi, hag ann deiz o prezeg hag oc’h ober miraklou. O veza ma kreske bemdez niver ar gristenien, e oue red sevel eunn iliz evitho. Gregor en doa kavet eur plas brao evit ann dra-ze, nemed oa re striz : ar mor, dioc’h eur c’hostez, hag eur menez, dioc’h eur c’hostez all, a vire ne vije gellet ober ann iliz hirr ha ledan aoualc’h.\nAr Zant ne fallgalounaz ket evit ken nebeut a dra. Sonj en doa euz ar c’homzou-ma euz ann Aviel : « — O pezet eur feiz krenv, ha ma livirit da eur menez : Sav ac’halese hag en em daol er mor, e sento ouzhoc’h raktal. » Goulenn a reaz eta digant Doue ma teuje ar c’homzou-ze da vir evithan, ha Doue a zelaouaz he bedenn : ar menez a jenchas plas hag en em dennaz larkoc’h.\nE kichen Neosezaree ez oa eur ster hag a veze avechou, dreist holl er goanv, beuzet ann douarou divar dro gant ann dour anezhi. Ann dra-ma a rea kalz gaou ouz ann dud divar ar meaz ; mes Gregor a gemeraz truez ouz ann dud keiz-se, hag eunn devez setu hen ha sanka he vaz\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/782&oldid=138025 »


La Gazette de France - Wikipedia\nPajenn gentañ La Gazette de France, 26 a viz Kerzu 1786.\nLa Gazette de France, pe La Gazette hepmuiken, a oa ar gazetenn sizhuniek kentañ embannet e Bro-C'hall. Savet e voe gant Théophraste Renaudot ha dont a reas an niverenn gentañ anezhi er-maez d'an 30 a viz Mae 1631. Mont a reas da get e 1915.\nE 1631 e voe karget Théophraste Renaudot gant ar c'hardinal Richelieu da sevel ur gazetenn. Dont a rae er-maez bep Sadorn hag a-hed peder fajenn e roe d'he lennerien keleier eus ar pezh a c'hoarveze en estrenvro hag e lez ar roue.\nE 1762 e teuas an titl La Gazette da vezañ La Gazette de France, gant an istitl Organe officiel du Gouvernement royal, ha diwar neuze e voe embannet div wech ar sizhun. E 1787 e voe perc'hennet gant Charles-Joseph Panckouke, a oa perc'henn ar Mercure de France hag a savas ar Moniteur universel nebeut amzer goude. Er XVIIvet kantved e veze tennet 8 000 skouerenn anezhi ha skignet e veze e Pariz hag er proviñsoù, gant meur a embannadur disheñvelik.\nTevel a reas La Gazette de France war darvoudoù kentañ an Dispac'h Gall : ne reas ket anv, da skouer, eus kemeridigezh ar Bastille d'ar 14 a viz Gouere 1789. Adalek ar 1añ a viz Mae 1792 e teuas da vezañ ur gazetenn bemdeziek. Goude ma oa bet dibennet Loeiz XVI, d'an 21 a viz Genver 1793, e kemeras an anv Gazette nationale de France. Gwall evezhiek e voe ton ar pennadoù bepred ha cheñch a reas hervez ar renad : dindan renad Napoleon Iañ e oa a-du gant an Impalaeriezh C'hall Kentañ, pa zeuas rouaned en-dro war an tron e voe a-du gant ar roueelourien. Adkemer a reas an anv La Gazette de France, betek ma voe embannet an niverenn diwezhañ e 1915.\nNiverennoù eus La Gazette de France el lec'hienn Gallica, e Levraoueg Vroadel Bro-C'hall\nAdtapet diwar « https://br.wikipedia.org/w/index.php?title=La_Gazette_de_France&oldid=1711323 »\nKemmoù diwezhañ degaset d'ar bajenn-mañ d'an 27 Gou 2016, da 16:37.


Pieds-rouges - Wikipedia\nAn anv « Pieds-rouges » a dalvez dre-vras da envel un den eus Bro-C'hall, stourmer evit an tu kleiz hag a zo aet da Aljeria goude an Dieubidigezh evit sikour adsavidigezh ha diorroadur ar vro. Ne oant ket milionoù, neubeutoc'h eget ar « Pieds-noirs ». En em lakaet int e servij Aljeria nevez dizalc'h met ur c'hantad a dud nemetken. Kalz nebeutoc'h eget ar genoberourien all, 1400, e oant.\nE-barzh penn ar « Pieds-rouges », an treid-ruz, e oa sklaer evito he doa torret Bro-C’hall kalz a draoù en Aljeria ha ret e oa dezho ober al labour adsevel holl. Diwar-se, souezhus eo (daoust ma oa an Treid-ruz aze) james n’o deus gouvezet e oa bet jahinerezh, nag e oa bet degadoù ha miliadoù a dud lazhet goude an 19 a viz Meurzh 1962 dre ma oa freuz goude ar stroñs politikel a oa bet graet gant ar reveulzi.\nAdtapet diwar « https://br.wikipedia.org/w/index.php?title=Pieds-rouges&oldid=1649971 »\nKemmoù diwezhañ degaset d'ar bajenn-mañ d'an 24 Mez 2015, da 10:52.


Yezhoù taiek-kadaiek - Wikipedia\nUr familh-yezhoù eo ar yezhoù taiek-kadaiek (pe kadaiek hepmuiken) komzet e Gevred Azia hag e kreisteiz Sina. Gwechall e vezent renket e-touez ar yezhoù sinek-tibetek met hiziv ez eo sklaer ez eus dioute ur familh en hec'h-unan. Marteze a-walc'h ez eus ul liamm etre ar yezhoù-mañ hag ar yezhoù aostronezek.\nDiwanañ a reas ar yezhoù taiek-kadaiek e kreisteiz Sina e-lec'h ma vez komzet c'hoazh an darn vrasañ eus yezhoù ar familh-mañ. En em staliañ a reas komzerion ar yezhoù taiek e Gevred Azia war-lerc'h o krouiñ Tailand ha Laos.\nYezhoù kadaiek (9)\nYezhoù bouek-rongek (1)\nGelaoeg (Viêt Nam)\nLatchieg (Viêt Nam)\nLatchieg gwenn (Viêt Nam)\nYezhoù yangek-biaoek (5)\nEneg (Viêt Nam)\nLakwaeg (Viêt Nam)\nLahaeg (Viêt Nam)\nYezhoù kamek-taiek (59)\nYezhoù beek-taiek (49)\nYezhoù beek (1)\nYezhoù taiek-sekek (48)\nYezhoù sekek (1)\nYezhoù kame-suiek (9)\nCao Miaoeg (Sina)\nDongeg an hanternoz (Sina)\nDongeg ar c'hreisteiz (Sina)\nYezhoù lakdjaek (1)\nAdtapet diwar « https://br.wikipedia.org/w/index.php?title=Yezhoù_taiek-kadaiek&oldid=1461983 »


Ma lezas koun un den gouzañvus e oa start en e vennozhioù hag e gredennoù hengounel (relijion, brogarouriezh). Levezonet gant ar spered kempred e klaskas diskouezañ dre studi ar skridoù harpet gant an arkeologiezh e oa bet araok aloubadenn ar Romaned ur seurt impalaerezh kelt en doa lakaet meuriaded german dindan e bennaotrouniezh. Arguzennoù a sache eus an douranvadurezh, da skouer, pa oa bet prouet eo keltiek kalz ar stêranvioù e Bro-Alamagn. Meneg un impalaerezh kelt kozh gant Titus-Livius ha hini dreisted milourel ar C'halianed e-keñver ar C'hermaned gant Kaesar a vroudas ar martezeadennoù-se ha ne oant ket nac'het gant an holl Alamanegerien. Darn an istorourien a asantas ma oa kendirvi-nes ar Gelted hag ar Germaned. Beteg hiziv e chom an Alamaned hag an Aostridi kalz dedennet gant istor ha buhez ar Gelted kozh.\nDa lavar Christian-Joseph Guyonvarc'h ez eo levezonet speredoù ha hentennoù labour H. d'Arbois de Jubainville gant o mare, daoust dezho bezañ degaset e Bro-C'hall gwelloc'h anaoudegezh eus ar skridoù gwengelouriel keltiek ; « mastaret int gant soliadelouriezh hag istoreloureizh int » (entachés de positivisme et d'historicisme) hervezañ.\nAdtapet diwar « https://br.wikipedia.org/w/index.php?title=Henri_d%27Arbois_de_Jubainville&oldid=1988348 »\nKemmoù diwezhañ degaset d'ar bajenn-mañ d'an 25 Ebr 2022, da 07:32.


Buhez ar Zent. pages 580, 581, 582. Encyclopédie Marikavel.\npages 580, 581, 582\nDe gouel Maria Hanter-Eost, an Iliz a deu da enori war eun dro maro ar Werc'hez, he rezureksion hag an digemer bras grêt d'ezi en nenv gant Jezuz, ar Mab Holl-C'halloudek a zigemer ar Vamm\nHoll-Zantel; -- ha gant ar Zent hag an Ele o tont holl da diarbenn o Rouanez.\nAr Werc'hez Vari, Mamm Doue, dre m'oa bet konsevet dinam, ha dre ne oa bet biskoaz, en mare ebet eus he bue, sôtret he ene gant an disteran pec'hed, ne dlee ket mervel; rak ar maro n'eo deut er bed nemet dre ar pec'hed; ar maro eo paeamant ar pec'hed. (Rom. VI. 23). Daoust da ze, evit bezan henveloc'h ouz he Mab Jezuz ha kaout muioc'h a beurz en prenadurez an dud, he bugale, eo bet fellet ganti tremen dre eno, evel an holl. Ankenius eo ar maro, mes an anken-ze, Mari hen digemeras gant joa, rak ouspen ma kreske, en doare-ze, he henvelidigez gant he Mab, e kreske ive ar meritou a c'hallfe da rannan gant an dud deut da vezan he bugale muian-karet.\nHe c'horf santel, dinam ha glan evel ma oa, ne dlee ket anaout breinadurez ar be. D'an de merket gant Doue ha dibabet, marvad, ganti he-unan, ar c'horf-ze, unanet adarre gant he ene ha buezet a neve, a oe savet d'ar baradoz war dioueskel an Ele. Ne bigne ket en nenv dre he galloud hag he nerz he-unan, evel ma reas he Mab, mes savet a oe dre c'halloud ha nerz Doue.\nPelec'h e varvas ar Werc'hez ? --En Jeruzalem, war a gred an holl, rag he be a ziskouezer c'hoaz eno.\nAn Ebestel, hag i a oe testou eus he maro ? - - Ya, eul loden aneze marteze, mes n'eo ket sur. Sant Per, sant Yan, sant Jakez ha sant Pôl a oa en kêr Jeruzalem, er bla 51 pe 52, evit ar c'honsil a zo hano anezan en levr « Oberou an Ebestel». Ha d'ar mare-ze eo e tremenas ar Werc'hez, mar deo gwir ar greden he doa Mari seiz pe eiz vla ha tri-ugent, pa deuas he c'harante evit he Mab da derri al liammou he stage c'hoaz ouz an douar.\nAr pez, avat, zo sur ha n'hall bezan nac'het gant den, hep pec'hed marvel, eo kement-man : ar Werc'hez Vari a zo pignet en nenv korf hag ene. Biskoaz an Iliz n'he deus bet nec'hamant war an dra-ze; adalek amzer an Ebestel betek an de hirie, eo chomet ar greden-ze start ha divrall en kalonou an holl gristenien. Diazezet eo, da gentan, war lavariou an Doktored eus an holl gantvejou; ar pez a zo kredet gant an Iliz a-bez n'hall bezan nemet ar wirione; anez ze, Jezuz-Krist ne ve mui gant e Iliz; hen nac'h a vefe en en; lakat er renk tostan d'an heretiked. Diazezet eo c'hoaz : war ar renk uhel a dlee ar Werc'hez Vari kemer en palez an Dreinded, abaoue maoa bet galvet d'an enor da vezan Mamm da Zoue; war he gwerc'hded dispar; war he zantelez trec'h da hini an holl Zent hag an holl Ele; war liammou ar gwad a zo etre eur vamm hag he mab; ha war liammou ar garante a zo etreze, nerzusoc'h eget liammou ar gwad. Eur seurt Mamm n'halle ket chom war-lerc'h eur seurt Mab ! Jezuz-Krist a oa pignet en nenv korf hag ene; e Vamm, ar Werc'hez Vari, a dlee pignal en nenv, korf hag ene. Setu kelennadurez an Iliz. Rak-se, he deus savet eur gouel bras evit lidan an devez kaer-ze ma oe ar Werc'hez Vari kurunet en nenv Rouanez ar Zent hag an Ele, Rouanez ar baradoz ha Rouanez an douar. Hag ar gouel-ze a ve grêt, kouls er zav-heol hag er c'huz-heol, kouls en hanter-noz hag er c'hreiste. Abaoue ar c'houec'hvet kantved, eo merket evit ar 15 a viz eost.\nEn bro Frans, muioc'h eget er broiou-all, e ve roët d'ezan kalz a don. Da genver an devez-ze, er bla 1638, ar roue Loeiz XIII en em westlas e-unan hag e rouantelez d'ar Werc'hez Vari, en eun hevelep doare ma c'helled lavaret goude : rouantelez Frans eo rouantelez Mari (regnum Galliœ, regnum Mariœ). Evit na vezo biken ankouaet an devez kaer-ze, an Iliz a lak ober eur prosesion bras, bep bla, en pep parouz a Frans, da ouel-Maria Hanter-Eost.\nAn Iliz, da genver an devez-rnan. a lak war muzellou he beleien ar beden-mari : « Pardonet. Otrou, pec'hejou ho servijerien; ha dre ma n'omp ket goest, ac'hanomp hon unan. d'ober eur vad bennak da blijout d'ec'h, ra zeuio d'irnp hon zilvidigez dre bedennou ar Werc'hez, Mamm ho Mab Jezuz. »\nO welet pegen uhel savet eo en nenv ar Werc'hez c'hlan, hag o welet pegen sotret eo bo pue hag ive pegen didalve, stouet a galon ha goulennet pardon. Mes na gollet kel fizianz; an Hini zo pignet en nenv eo ho Mamm, ha hounnez n'ho ankouao biken.


Pajenn:Morvan - Buez ar Zent, 1894.djvu/386 - Wikimammenn\nPajenn:Morvan - Buez ar Zent, 1894.djvu/386\nall bihanoc’h. Kemerit skouer diouthan, tud iaouank, pa vezit galvet da vont d’ar vrezel. Dougit ive neuze enn ho kerc’henn ar skapular pe eur vetalenn mirakuluz bennag enn henor d’ar Verc’hez. Ar skapular pe ar vetalenn-ze a raio muioc’h a vad d’ehoc’h eged ho fuzuillou ; rak ma ne viront ket ato ouz ho korf da veza tizet gant ann tennou pe gant ar bouliji, e virint da vihana ouz hoc’h ene da veza kollet da viken. Mamm Doue, o velet ho tevosion hag ho karantez enn he c’henver, ne vanko ket da obten evidhoc’h digant he Mab ann holl grasou a zilvidigez m’o pezo ezomm anezho.\nNe zebre morse a gig nemed pa veze klanv, ha ne eve guin nemed da zul Fask ha da c’houel Nedelek ; ave-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/386&oldid=137588 »


Emgann Sant-Albin-an-Hiliber - Wikipedia\nEmgann Sant-Albin-an-Hiliber zo un emgann hag a voe e Sant-Albin-an-Hiliber d'an 28 a viz Gouere 1488 etre arme Breizh skoazellet gant soudarded estren hag arme rouantelezh Bro-C'hall. Trec'het e voe ar Vretoned hag o harperien.\nMiz goude e varvas an dug Frañsez II ; Anna Vreizh a voe lakaet da zugez, ha hi 11 vloaz hepken.\nTamm eus Ergerzh-brezel 1488\nKartenn ergerzh-brezel 1488\n28 a viz Gouhere 1488\nTrec'h milourel Charlez VIII\nImpalaeriezh roman santel german\nRouantelezh Bro Saoz\nRouantelezh Kastilha ha León\nRouantelezh Aragon Rouantelezh Frañs\nAlain d'Albret Jean de Baudricourt\n11000 soudard 15000 soudard\n6000 lazhet 1500 marvet\nEmgann Sant-Albin-an-Hiliber, treset gant Janed Malivel.\nDibunadeg e Sant-Albin-an-Hiliber stourmerien Breiz Atao ha Strollad Broadel Breizh gant ar banniel Gwenn-ha-du e 1935\nPoltred o taolenniñ an emgann el levr Histoire universelle, e-tro 1520, Levraoueg Sainte-Geneviève.\n1 A-raok an emgann\n3 Goude an emgann\n3.1 Al lazhadeg\n4 Koll dishualded Breizh\n5 Disoc'h an emgann\n5.1 Broadelourien Breizh hag an emgann\nA-raok an emgannAozañ\nErgerzh-brezel 1488 a voe evit Charlez VIII Bro-C'hall an hini diwezhañ evit kavout un diskoulm peurbad d'an emsav breton. Nerzh hag arc'hant a-vil-vern a voe postet a-benn kaout ar maout buan : 12 000 soudard a voe bodet en Angers, betek 15 000 gouez da lod mammennoù.\nE-touez ar re-se edo milieroù a soudarded-gopr a orin suis hag a veze gwelet evel begenn al luioù europat d'ar mare-se. Kanolioù arnevez ha niverus a voe degaset evit harpañ aloubadeg al lu roueel gall.\nAn unvezhioù araokour a voulc'has an emgann. En ur argadiñ e huche ar Vretoned [[Sant-Samzun] !], sant an devezh hag unan eus Seizh sant diazezer Breizh. Ar soudarded suis a huche Saint Laud !.\nDre o nerzh e teujont a-benn da lakaat lu ar rouantelezh c'hall da gilat. Dres p'edo enebourien ar Vretoned o kilañ e krogas nerzhioù kreiz an dachenn-emgann da gemer perzh d'o zro.\nUn eskemm boledoù kanol a voe, met nevesoc'h ha niverusoc'h e oa kanolioù ar C'hallaoued evit re ar Vretoned. Ur pouez kreñv a voe diouzhtu rak evit chom hep bezañ flastret e voe ret da linenn-dagañ ar Vretoned mont war-raok buan. Dre fiñval ker buan ha dre m'edo dindan taolioù kanol o enebourien, e voe rannet al linenn-dagañ e meur a damm. Dres d'ar c'houlz-se e tagas marc'hegerien pounner al lu c'hall.\nUl lazhadeg ramzel a voe e diwezh an emgann. Al lu gall na reas prizoniad ebet a-douez ar soudarded izelrank ha nebeut a-douez ar varc'heien, dreist-holl pa oant a orin gall pe estren.\nUn darvoud ral-tre ez eo rak er Grennamzer e vezed boas da bakañ prizonidi a-benn goulenn ur sammad arc'hant d'o daskor, ar pezh a zegase ur gopr ouzhpenn d'ar bakerien dindan stumm ur prof, hag un doare e oa ivez da arc'hantaouiñ un ergerzh-brezel.\nKement-se a ziskouez splann e oa ur youl, ur steuñv politikel, da riñsañ da vat ha da viken mennozh dizalc'hidigezh Breizh ha da spouroniñ ar Vretoned vrogarour.\nKer spontus e voe an emgann ma voe savet div groaz c'hreunvaen war an dachenn-emgann betek ma voent riñset e-pad ar Reveulzi C'hall.\nMard eo sklaer ne voe tost prizoniad ebet war an dachenn-emgann, diaesoc'h eo gouzout pet a zo bet lazhet goude an emgann. A-dra-sur e voe daou varc'heg gall engouestlet e tu ar Vretoned hag a voe kaset d'ar marv war ur chafod bras e Sant-Albin.\nKoll dishualded BreizhAozañ\nGoude an emgann e voe kaset al lu roueel c'hall gant La Trémoille war-du Roazhon. Siwazh evitañ, difennet mat e oa kêr gant kanolioù a-leizh hag ar boblañs kement ha marc'heien ar vro a oa prest da stourm. Goude kudennoù bras Naoned, penn al lu roueel a gasas ul lod anezhañ lu war-du Dinan, a oa aesoc'h da gemer. E-pad an amzer-se, peurrest al lu a yeas war-du Sant-Maloù hag a oa ur gêr diaes-spontus da dapout dre he mogerioù-difenn ramzel hag ar mor. Poblañs Sant-Maloù, en eskemm ouzh truez La Trémoille, a zigoras dorioù kêr hag a roas an holl vadoù bet fiziet eno d'al lu roueel.\nSpontusoc'h e voe koll Sant-Maloù eget hini lu an dugelezh. Ul lec'h difenn pouezus e oa, hag ur greizenn dezougen hag eskemm diazez d'an dugelezh. Aesoc'h e vije bet evit an dugelezh adsevel ul lu da stourm enep ar roue c'hall eget bout rivinet, gant al lec'hioù difenn kollet.\nDisoc'h an emgannAozañ\nRiñset e voe al lu brezhon hag e harperien a orin estren. Etre 7 000 hag 8 000 soudard eus al lu vrezhon a voe lazhet, tro 1 500 soudard eus lu ar roue Gall.\nSebezet naet e voe ar Vretoned, met ne voe ket faezhet o youl d'en em zifenn e-tal an aloubadeg. Kêrioù Naoned ha Roazhon a stourmas.\nBroadelourien Breizh hag an emgannAozañ\nUr c'hounlec'h pouezus d'ar vroadelourien breton ez eo dre lid-koun Sant-Albin-an-Hiliber, a vez aozet bep bloaz. Ur blakenn-goun a voe savet war an dachenn-emgann, lann ar gejadenn, d'ar 25 a viz Mae 1932 gant ar gerioù-mañ :\nAr C'hallaoued trec'h d'ar Vretoned d'an 28 a viz gouere 1488. Dalc'homp soñj !\n6000 Bretons sont morts ici pour défendre l'Indépendance bretonne le 28 juillet 1488.\nUr mein-koun a oa bet savet e 1988, hini Lann ar gejadenn.\nAr gevredigezh MAB Koad Sav Pell (Musée Archipel Breton) renet gant Jean-Loup Le Cuff a vez hiziv-an-deiz oc'h ober war-dro an dachenn emgann\n(br) Kan bale Sant Albin, gant Daonet, Pladenn Donemat, 2012\n(fr) Lamentations sur Saint-Aubin-du-Cormier, gant Tri Yann, pladenn Rummadoù, 12 a viz C'hwevrer 2011\nYann Bouëssel Du Bourg, embannet en Dalc'homp Soñj !, Niverenn 23\nIstor emgann Sant-Albin-an-Hiliber (lec'hienn ABP) gant Yann Bouëssel du Bourg\nEmgann Sant-Albin lec'hienn Buan\nLec'hienn ar MAB\n↑ 28 juillet 1488 Saint-Aubin-du-Cormier\n↑ Saint Laud : eskob Coutances, patrom kêr Saint-Lô ; un iliz zo gouestlet dezhañ en Angers, ma voe degaset e relegoù er Vvet kantved d'o gwareziñ diouzh ar Vikinged.\nAdtapet diwar « https://br.wikipedia.org/w/index.php?title=Emgann_Sant-Albin-an-Hiliber&oldid=1974191 »


Ya d’ur sportva e kreis-kêr : Adnevezomp Francis Le Blé ! - 7seizh.info\nHome Brest Ya d’ur sportva e kreis-kêr : Adnevezomp Francis Le Blé !\nYa d’ur sportva e kreis-kêr : Adnevezomp Francis Le Blé !\nBrest, Élections municipales Brest 15 et 22 mars 2020, communiqué de presse concernant la position de Brest Écologie Solidarités par rapport au stade de foot en centre-ville : Liste portée par Ronan Pichon\nHa pa ne blijfe ket da unan eus pennoù kozh ar Stade Brestois hag a grede lavaret e miz Du paseet, « e oa ret hastañ buan d’ober ar sportva nevez keit ha ma oa tu », eo echu, da viken, ar mare ma veze lakaet douaroù forzh pegement dindan vetoñs. Klask a ra al listenn Brest Ekologiezh Kengred adstudiañ ar gudenn en ur zifenn an ekologiezh da gentañ holl hag ar velldroad-pobl a c’hellfe an holl c’hoari.\nE seizh gwellañ a ra an hini a zo perc’henn war ar Stade Brestois hiziv evit klask hon lakaat da gompren eo mat e raktres prevez : met estreget ur skipailh melldroad eo ar Stade Brestois. Ul lodenn glok eus ar pezh a ra ar bezañ Ti Zef eo ivez. Ha ma rankomp anzav e vez graet ul labour vat gant ar re a zo en e benn hiziv, ez eus un hir hag ur brav a istor pobl gant an SB29, hag e fell deomp e kendalc’hfe evel-se en amzer da zont.\nHa talvezout a ra ar boan distruj 15 kantar a zouaroù labour evit sevel ur greizenn genwerzhel hag a vo enni un dachenn velldroad, ur poull-neuial, ostelioù ha stalioù kenwerzh liesseurt ?\nSachomp an evezh war ar fed ne vo ket plijet an holl gant ar raktres-se, gant e 13.000 a gadorioù evit arvestiñ ouzh ar c’hrogadoù, e-touesk ar re a zifenn gant youl dibab un dachenn nevez zoken ! Kinnig a a ra lod un dachenn e-kichen an aerborzh, ha pelloc’h zoken. Dibabomp ar Roudouroù kement hag ober !\nFall eo stad sportva Francis Le Blé, gwir eo. N’eo ket mui diouzh ezhommoù al Ligue, na diouzh re ar supporterezed hag ar supporterien. Hiziv n’eo ket aes renkañ ar c’hirri-tan tro-war-dro dezhañ, ar pezh n’eo ket diefed war vuhez ar re a zo o chom er c’harter hag ar re a ra traoù ennañ. Kudennoù noazus all ‘zo, ouzhpenn-se, pa vez graet krogadoù diouzh an noz. Ha kaset e vo ar c’hudennoù-se da Wipavaz, pe klasket e vo un diskoulm dezho war al lec’h ? Klaskomp taliñ ouzh seurt kudennoù diouzh un doare dereat, ha fur e vefe lakaat, evit-se, ar Vrestiz, annezidi ar c’harter hag ar supporterien da gemerout perzh enni. Ret eo kelaouiñ an holl, diouzh un doare didouell, peurgetket diwar-benn disoc’h ar studiadennoù war stad sportva Francis Le Blé, gant ur jedadenn mizoù disheñvel diouzh an hini graet diouzh un doare souezhus gant an dud a ginnig sevel ar sportva nevez. Roomp da c’houzout, ouzhpenn-se, e tegasfe ar raktres-se lakaet da brevez, kalz dispignoù evit ar strollelezh, pa vo, da skouer, da derkañ hentoù evit tizhout ar\nsportva nevez. Ha ret e vefe ivez distruj pe adimplij ar sportva kozh, diwar hor c’houst tra ma vefe prevezaet an SB29 penn da benn !\n« N’eus ket tu da gavout un dazont, war hir pe war verr dermen, evit ar c’hleub er sportva Francis Le Blé ken, » a embanne Denis Le Saint. Reiñ a reomp da glevet ar c’hontrol. Un dra vat e c’hell bezañ kaout ur sportva e kreis-kêr, evit buhez ar c’harter ha berzh ar stalioù kenwerzh en ur lakaat aozadurioù all ar biojoù da gemerout perzh er jeu.\nKefridi ar strollelezh eo lakaat an holl da gemerout perzh er jeu, ha da zegas kemmoù er PLU pa vez ret. Roomp da c’houzout e oad deuet a-benn da reneveziñ sportvaoù par dezhañ e kêr tra ma oa kazi kement-all a sportvaoù nevez savet aet dister an implij anezho, ar vuhez enno, aet fall o stad, war-lerc’h un nebeud koulzadoù krogadoù, kollet ma oa bet o renk uhel gant o skipailh, sportvaoù hag a chom koustus kenañ ober war o zro evit ar boblañs. Goulennit o soñj digant annezidi Le Mans, hag a oa bet brav berzh o skipailh beket treuzoù kampionad Europa un nebeud bloavezhioù ‘zo.\nTu ‘zo da studiañ a-stroll ar mod da reneveziñ sportva Francis Le Blé. Ret e vefe, a-barzh kregiñ ganti lakaat an hini a implj anezhañ da baeañ ur feurm hag a glot gant an implij-se. Rebechet ez eus bet, nevez ‘zo, gant lez-varn rannvroel ar c’hontoù ar mod ma oa bet bet skoulmet o darempred kenwerzhel etre an FC Nantes ha ti-kêr an Naoned. 150.000 € eo feurm sportva Francis Le Blé hiziv. Grit ho c’hont deoc’h…\nUl lodenn eus glad Brest eo sportva Francis Le Blé, ur sportva mod saoz eo, ul lodenn eus buhez ur c’hleub hag eus hini ur gêr. Miromp ar pezh a ra spered an SB29 ha doujomp istor pobl Brest.\nN’emeur na war an aod Azur nag e Las Vegas. Yffinec eo, paotred ar Porzh Kenwerzh, palioù Frank Lérand er pri, ha leurennad Kemper entanet e-pad krogad CFA Brest-Pondi. Ret eo deomp evel ekologourien ober hor c’hefridioù ha difenn ar velldroad-pobl a c’hellfe an\nPrevious articleEncore un coup porté à l’Alsace !\nNext articleL’argent des agriculteurs détourné sans vergogne par le gouvernement


Pajenn:Perrot - Bue ar Zent.djvu/88 - Wikimammenn\nPajenn:Perrot - Bue ar Zent.djvu/88\nar familh zantel\nMari eta eo a rê labouriou an ti hag a gemeras ar zoursi kentan gant ar Mabig Jezuz. Hi eo a vagas anezan hec’h-unan, epad daou vla, hag a neas kement pez-dilhad a c’holoas e izili binniget.\nAr bugel-Doue a gomze hag a c’hoarie evel ar vugale all eus e oad. Ne ziskoueze, nemet a nebeudou, ar furnez a oa ar vammen anezi ennan. Iskis ha spontus a vije bet gwelet eur c’hrouadur bihan o komz evel eun den bras.\nEtre ar vugale-all eus e oad hag hen, ne oa eta kemm ebet nemet unan : ar pez a veze grêt gant ar re-all a veze bepred ennan eur si bennak, elec’h ar pez a veze grêt gantan ne veze gwech ebet netra da lavaret warnezan.\nJezuz, en Nazareth, a oa eur bugel, mes eur bugel dispar en pep doare.\nJozef, ar penn-tiegez, a c’hourc’hemenne, ha bepred e veze grêt diouz a lavare. Jezuz a zeskas gantan e vicher : Salver ar bed a oa bet falvezet gantan labourat gant e gorf, evit deski d’imp eo grêt an den evit al labour, ha n’eus dismeganz evit nikun o ’n em drei warnan. An dismeganz ne goue ket war an hini a labour ; an dismeganz a goue war an hini ’zo barrek da labourat ha ne ra nemet dibri ar bara goneet gant c’houezen an nesan. An dismeganz ne goue ket war an hini ’zo paour, an dismeganz a goue war an hini ’ zo en dienez hag a c’hallfe brao, gant poanial ha kaout penn, ’n em dennan diouti.\nAl labour eo hag ar beden\nA vag hag a yac’ha an den.\nJozef, Mari ha Jezuz a zantelae o labour dre o fedennou pemdeiek, ha dre an diskwiz ar zun, da ze an Otrou. Bep bla, ec’h eent ive da bardonan da Jeruzalem, kêr zantel ar Judevien. Da zaouzek vla, ar bugel-Doue a yeas gant e gerent, a oe kollet, ha ne oe kavet nemet a-benn tri devez goude, chomet e-touez an doktored a oa eun dudi gante klevet e gomzou.\n— Ma mabig, eme an Itron-Varia, p’hen gwelas, perak ’ teus grêt kemend-all ? Setu aze e oa da dad ha me ouz da glask, muioc’h ankeniet hon daou evit n’omp bet biskoaz !\nHa Jezuz a lavaras :\n— Perak klask ac’hanon ? Gouzout a ret ervat eo dleet d’in bezan el lec’h ma ver o pleal gant afferiou ma Zad.\nKomz kentan Hon Zalver dastumet gant an Avielerien, ha deut betek d’imp, eo hounnez, ha daoust m’eo berr, e ro d’imp da anaout eleiz a dreo. Diouti eo anat ne anave Jezuz nemet eur gwir Dad, hag eo Doue ; eur rumm afferiou diouz e zoare, hag eo afferiou Doue ; eul lec’h hepken hag\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/88&oldid=141198 »


Alfeios (Αλφειός, e gregach, Alpheus e latin, a dalv kement ha gwennik) a zo anv un doue-stêr, hag evel-just mab da Okeanos ha Tethys, evel an holl doueed-stêrioù.\nUn nebeud mojennoù zo diwar o fenn.\nAlfeios an den[kemmañ | kemmañ ar vammenn]\nP’edo o chaseal e koadeier Hellaz e welas Alfeios an doueez Artemis, ma savas dezhañ c’hoant anezhi. Mont a reas d’he heul a-dreuz Hellaz penn-da-benn ken na erruas e Letrinoi. Eno e welas Artemis gant he nimfezed o labezañ o dremmoù gant pri. Tapet ar paotr a oa gant ar c’hoant da reiñ ur freilhad da Artemis : ne oa ket evit anavezout anezhi diouzh ar re all. Hag eñ kuit. Chañs en doa bet avat, rak alies e veze kastizet buan ar wazed gant an doueez, brouezekoc’h an ton anezhi peurvuiañ.\nAlfeios ar stêr[kemmañ | kemmañ ar vammenn]\nC'hwitet gantañ e daol gant Artemis, setu Alfeios oc’h orgediñ ouzh unan eus he nimfezed, Arethousa, un deiz ma oa en he noazh o kouronkañ. Met ar plac’h a oa evel an doueez, troet gant ar chase hag ar redadennoù er c’hoadeier muioc’h eget gant c’hoari daou gant gwazed. Redek a rae ar stêr war-lerc’h ar plac’h, ken na errujont dirak enez Ortigia. Hag Arethousa da c’hervel Artemis d’he saveteiñ eus briataerezh Alfeios, hag an doueez da dreiñ anezhi en ur wazh. War-lerc’h redek dre Hellaz penn-da-benn ha dindan ar mor zoken, e tiflukas Alfeios en he c’hichen, ma en em veskas o doureier.\nAr stêrioù Alfeios ha Peneios eo a voe implijet gant Herakles da naetaat marchosioù Aogias .\nAdtapet diwar « https://br.wikipedia.org/w/index.php?title=Alfeios&oldid=1797314 »\nKemmoù diwezhañ degaset d'ar bajenn-mañ d'an 11 Mez 2018, da 10:03.


Breizh Cola a zo un doare Kola disheñvel (pe "altercola"), krouet gant Phare Ouest (Breserezh Lancelot) e 2002. Tregont implijad a vez evit produiñ ar Breizh Cola hiziv an deiz. E gavout a reer e Breizh dreist-holl hag er ranvroioù gall amezek.\nPaeroniañ a ra ar merk kleuboù mell-droad 'zo : War-raok Gwengamp (22), Stad Brest 29 (29), Stad Roazhon (35), Gwened Olimpek Klub ha Football Club Lorient-Bretagne Sud (56).\nBep bloaz e produont 5 milion a voutailhadoù Breizh Cola, gant ur c'hresk a 20 % bep bloaz. E 2009 e voe ur gounid a 5 milion a euroioù. Gwerzhet e vez gwelloc'h (e Breizh ha war lodenn gornôk Bro-C'hall) eget Pepsi-Cola, gant 10 % eus ar marc'had.\nUr blaz etre hini Coca-Cola ha Pepsi-Cola en deus, ur blaz kreñv met gant ur gaz dous.\n2 Da lenn\nProduioù[kemmañ | kemmañ ar vammenn]\nLimonad 1905 (1905)\nBriezh Cola "standard"\nBreizh Cola Hep sukr (2004)\nBreizh Cola Stevia (2010)\nBreizh Tea (abaoe C'hwevrer 2015)\nBreizh Agrum' (abaoe C'hwevrer 2015)\nBreizh Cola (boutailh)\nPennad Ouest-France d'al Lun 17 a viz Gouere 2006, pajennoù " Bretagne"\nPennad Le telegramme d'ar Gwener 09 a viz Here 2009, pajenn 8, "économie"\nPennad war anarvorig.com : \nEuskal Kola / Euskal Herriko Kola\nLec'hienn Breizh Cola.\nAdtapet diwar « https://br.wikipedia.org/w/index.php?title=Breizh_Cola&oldid=1731285 »\nKemmoù diwezhañ degaset d'ar bajenn-mañ d'an 21 Kzu 2016, da 17:53.


Even | 2012 | Soubenn ar geek | Pajenn 2\nLes fabriques de la mort 1 – Le journal de Jonathan Harvester\nPosted in Levrioù bannoù-treset on Even 19, 2012 by geekezig\nJonathan Harvester a zo ur saoz ispisialour war ar gwad. E 2002 e tremen an traoù, mont a ra da Japan a-benn ober ur pennad-kaoz gant ur skiantour-meur. Erruet du-hont e vez degemeret mat met buan e kav un tamm iskis an traoù er skol-veur brevez e-lec’h m’emañ…\nKlevet a ra kalz komz eus taolioù-arnod bet graet gant Japaniz e Mandchouri met ne vez ket laosket d’ober e enklask.\nDedennus a-walc’h eo an istor, dreist-holl er fin pa santer ez eus ur c’hevrin bras. An tresadennoù n’o deus ket plijet din avat, re digempenn evidon. E gwirionez em eus bet ar santimant e oa skipailh Maruta 454 o klask sevel un dra “aesoc’h” evit tizhout muioc’h a dud… (n’eo ket tamm ebet memes skipailh met iskis eo pegen heñvel e kavan an tresañ)\nUn tamm souezhet on bet o welet Winona Ryder en istor, gant an anv Mina ouzhpenn… ^^\nEmaon o paouez lenn ur pennad a zispleg pegen speredek eo Les fabriques de la mort peogwir e komz diwar-benn un dra wir en ur veskañ ivez daveoù da Dracula (pezh a zispleg ar pezh a lâren diwar-benn Mina) n’em eus ket soñjet en-se tamm ebet!\nMa, komprenet ho peus, dedennet on bet un tamm gant an istor ha dreist-holl ar fin kevrinus met n’on ket bet kendrec’het gant ar peurrest. Gwelet e vo…\n3 souhaits – 2 : La cité aux mille colonnes\nPosted in Levrioù bannoù-treset on Even 18, 2012 by geekezig\nSouezhet brav e oan bet gant levrenn gentañ 3 souhaits. Laouen e oan o welet an eil neuze. Siwazh n’em boa ket soñj mat eus ar pezh a oa c’hoarvezet ha n’eus netra evit lakaat da soñj. Un tamm kollet e oan neuze, gant an tudennoù hag all. Ma, poan eo d’an haroz ober war-dro eil het e vestr, kaset e vez war-lerc’h mestr ar golemed. Dizoloiñ a raio ur bern traoù e-kerzh an dra-se, ha pegen bras eo e galloudoù. Echuiñ a raio an istor el levrenn a-zeu.\nDipitet on bet gant an istor peogwir em eus bet poan o kompren pep tra, met moarvat evit ar re o deus lennet an hini kentañ just araok e vo plijus. Brav eo an tresadennoù bepred avat!\nPosted in Levrioù bannoù-treset on Even 16, 2012 by geekezig\nFin a-walc’h eo an doare m’eo savet Motherfucker : adalek an “ten point plan” e vez gwelet amañ pemp darvoudig a ziskouez ar pezh a vev tud du ha perak e c’houlenn ar Black Panthers traoù resis evit stourm outo. Heuliet e vez Vermont, un ezel eus ar Black Panthers. Bevañ a ra e ti e dad, enep komunour ha techet da blegañ d’ar re wenn, gant e verc’h a vez kaset en ur skol mesket. O chom emaint e Detroit, fin ar bloavezhioù 60 eo. Labour, lojañ, deskadurezh… A bep seurt temoù a vez gwelet. Aes-tre eo da gompren ha da veizañ met n’eo ket kennebeut ul levr a ziskouezfe ar Black Panthers evel ur strollad disi (er fin e vez kaset da sutal ur paotr gwenn, mignon da Vermont peogwir he deus e c’hoar darempredoù gant paotred gwenn gouennelour da skouer). Ul levr simpl ha dedennus-kenañ neuze. Brav eo an tresadennoù met tristik un tamm abalamour n’eus liv ebet (ya ya, kompren a ran an dibab hañ n’on ket sod met gwelloc’h e vefe bet din un tamm muioc’h a vuhez gant livioù!). Un eil levrenn a vo eveljust evit ar pemp poent a chom.\nPosted in C'hoarioù video on Even 13, 2012 by geekezig\nUr c’hoari un tamm ispisial eo Rhythm Thief et les mystères de Paris. Raphaël eo an haroz, ur parizian a 13 vloaz o vevañ e-unan. Diouzh an noz e teu da vezañ “Fantôme R.”, ul laer barrek da zañsal ha da dremen e-biou gwarded ar mirdioù!\nBuan a-walc’h e ra anaoudegezh gant Marie, ur plac’h a son violoñs hag ivez gant ur bagad marc’heien iskis… Peseurt kevrin a zo aze, liammet gant teñzorioù Loeiz XIV ha Napoleon? Setu ar pezh a vo ret deomp dizoloiñ.\nBlaz Layton a zo un tammig gant an enklask, mont a reer war-raok e straedoù Pariz un tamm e memes stumm eget el lec’hioù gweladennet gant an gentleman, traoùigoù a zo da gavout er gartenn (arc’hant, notennoù, pladennoù…). Kartenn-post penn-da-benn eo Pariz ar c’hoari : gweladennet e vo al Louvre, an Arc de triomphe ha me oar me hag e pep lec’h ez eus bannieloù tri-liv! (n’eo ket pavezet ar straedoù gant bara-korneg met kazi). Un aergelc’h fentus a-walc’h neuze na glot gant bed gwirion ebet. Luziadelloù bihan a zo ur wech an amzer, simpl kenañ int met ur c’hoari lusk eo dreist-holl. An emgannoù pe traoù da ober a zo c’hoarioù bihan lusk. Redek, skeiñ, kuzhat… o klotañ gant al lusk! Meur a stumm c’hoari a zo (pouezañ war ar skramm hervez al liv, pouezañ war A hag ar groaz, hijañ ar benveg war an tu dehou pe kleiz…) setu n’eo ket arabadus met n’int ket anat ouzhpenn! Meur a wech em eus ranket adkregiñ reoù zo ha pa teuen a-benn brav e c’hwitenn un dra just araok ar fin, o tistruj ar c’hombo… Gant ur c’hwitadenn e tremener eus A da C da skouer… 😦 Kempouez eo an traoù, estreget c’hoarioù lusk a zo, amzer da zistanañ un tamm. C’hoarioù zo a zo diret ivez, pa c’hoarvez traoù n’int ket a-bouez er straedoù da skouer (reoù all a zo rediet eveljust evit lakaat an istor da vont war-raok).\nBrav eo ar filmoù, troet hag eilmouezhet e galleg penn-da-benn eo. Domaj eo e vefe vil a-walc’h ar c’hoari e-unan, evel ma vefe bet prientet evit an DS kentoc’h eget an 3DS. Ne vir ket da gaout plijadur hañ! Traoù bihan a zo tro-dro, kavout sonioù a bep seurt a-benn sevel ur benveg sonerezh iskis pe kavout notennoù evit adsevel un skrid-sonerezh. An arc’hant (medalennoù pa lârin mat) a vez kavet a servij da brenañ ar filmoù a-benn sellet outo hep kaout da adober pep tra. Pinvidik a-walc’h eo ar c’hoari neuze!\nSiwazh n’em eus ket gallet gwelet penaos e yae ar streetpass en-dro [E Japan Expo em eus gallet dizoloiñ! Pourmennet e vez dre straedoù Pariz ha kejet gant un dudenn a lâr “n’ouzon ket m’on fan diouit pe eus “den bet kejet”” hag evit gouzout eo ret dont a-benn d’ober ur skor gwelloc’h eget an den bet kejet. Ar pezh a zo n’eus ket tu da c’houzout war peseurt tamm e vo an “emgann” (estreget ma anavezer dre eñvor petra eo R45…)! Simpl met fentus.], ‘m eus aon e vefe liammet da dasparzhañ ar c’hoari a zo nul penn-da-benn : n’eus chadenn stalioù c’hoarioù-video ebet a werzhfe ar c’hoari! Rediet on bet me da brenañ dre ar rouedad ha kêr a-walc’h e oa ouzhpenn… Iskis evit ur c’hoari bet troet e galleg evelse.\nSavet eo bet ar c’hoari gant ar mennozh sevel ur rummad ouzhpenn rak chom a ra digor a-walc’h an istor er fin. Ur mennozh mat a zo : ur wech echu gant an istor ez eus tu da genderc’hel gant memes fichennaoueg a-benn echuiñ an traoùigoù ouzhpenn, pezh a zo mat hep kaout da adkregiñ tra ebet. Aon am boa un tamm! Ur wech kavet an holl notennoù kuzh pe adaozet ur benveg mojennel e vez distanket c’hoarioùigoù nevez. An hini diwezhañ a vez distanket en ur dizhout an notenn A da bep c’hoari lusk! ‘M eus aon ne vin ket kalonek a-walc’h evit adober an holl n’on ket deuet mat a-benn… !\nUr c’hoari brav ha plijus eo avat ha ma vez un eil e klaskin c’hoari gantañ ivez d’am soñj!\nPosted in Levrioù bannoù-treset on Even 11, 2012 by geekezig\nMerzet ho peus bremañ e plije din awalc’h an istorioù diazezet war kontadennoù o tistummañ/adkempenn anezho hag all. Dre ret on bet dedennet gant Légendes : les enchantés (klok eo en ul levrenn war a seblant, daoust d’an titl a lak da soñjal en ur rummad).\nBrav-kenañ eo tresadennoù Nick Percival, ur saoz a ra bannoù-treset met ivez tresadennoù evit levrioù Lovecraft ha kemer perzh e c’hoarioù-video hag all. Ur blaz Warhammer a zo gant ar pezh a ra, pe skiant-faltazi a stumm-se. Siwazh, n’on ket deuet a-benn da gavout dedennus-tre bed ar c’hontadennoù a zo aze daoust d’ur mennozh mat : lakaet int holl en arvar gant un sorserez a den dezho o galloudoù ha lazhet e vez reoù zo neuze padal n’int ket sañset da vervel. En ur bed un tamm post-apokaliptek emaint pe dreist-greanterel marteze, pep tra a seblant saotret, teñval ha lous… Gwelet ar rit?\nE gwirionez n’eo ket re fall an istor met al lusk an hini ne ya ket tamm ebet. Bep div bajennad e cheñcher lec’h/tudennoù. Ne gomprener ket mat pal ar re drouk, n’on eus ket amzer da gavout dedennus ar re jentil (pa gomprener eus piv ‘zo kaoz), mont a ra re vuan. Un tamm evel ma klaskfe un den a ra taolennoù sevel un istor a-benn ar fin, hag en defe re a aon bezañ torr-penn ha hir… Iskis-tre eo ar santad. War a seblant en deus graet berzh hañ, rak ur raktres film a zo. Heñvel eo ouzh ar film a-benn ar fin, marteze n’eo ket fall ar mennozh, gwelet e vo!\nUr wech ouzhpenn e voe kuzuliet din al levr-mañ gant ma c’henseurtez hag ar wech-mañ e roe c’hoant penn-da-benn, n’on ket chomet da dortal evit lenn In The Name Of… Kregiñ a ra mat an istor : E 2015 e tremen an traoù. Obama a zo bet dilennet en-dro e 2012 ha marv eo ar pab Benead XVI e 2014. Ar pab nevez a zo Nelson Iañ, ar pab du kentañ, eus Nijeria emañ o tont. Setu un tamm evit poltred ar bed.\nEmañ ar pab o tont da Houston, Texas evit ul lid bras ha daoust da holl servijoù ar polis amerikan (FBI en o-zouez) e vez tennet war ar pab. Goulennet e vez digant Morgan Jackson, un implijad eus an FBI, du katolik met ivez gant kudennoù alkoolegezh, dont d’ober war-dro an enklask. Kavet ez eus bet tri den gant un arm en iliz Lakewood e-lec’h m’eo c’hoarvezet an traoù met n’eus netra fetis evit tamall anezho.\nE-keñver tresañ ez eo un tammig re deñval evidon, “linennoù” a-vil-vern (a-wechoù eo plijus ha brav ar stil-se met aze ne gavan ket), reut eo neuzioù an tudennoù, anat eo en deus Will Argunas implijet skeudennoù aktourien evel skouer, Laurence Fishburne evel haroz, Ryan Gosling e-touez an tri den tamallet ha zoken J.K Simons (ar paotr a c’hoari Schillinger, an arian e-barzh Oz) evit un dudenn a zo heñvel spontus ouzh Schillinger just a-walc’h… N’on ket kendrec’het…\nMa, plijadur ‘m eus bet o lenn an istor memes-tra daoust ma n’en deus ket plijet an diskoulm din (na tamm ebet ar fin, n’on ket sur da vezañ komprenet) un tammig re “teorienn an irienn” evidon…


Diforc'hioù etre adstummoù "Kartenn c'hrafikel" - Wikipedia\nDiforc'hioù etre adstummoù "Kartenn c'hrafikel"\nKartenn c'hrafikel (kemmañ)\nStumm eus an 26 Du 2019 da 21:37\n3 215 okted lamet , 6 miz zo\nDizober kemmoù an IP\nStumm eus an 26 Du 2019 da 21:35 (kemmañ)\nHuñvreüs (kaozeal | degasadennoù)\n(Dizober kemmoù 1853523 a-berzh 92.135.107.22 (kaozeal))\nTikedennoù : Nullañ an adkas Dizober\nStumm red eus an 26 Du 2019 da 21:37 (kemmañ) (dizober)\n(Dizober kemmoù an IP)\nAr '''gartenn c'hrafikel''', pe '''kartenn video''', a zo he roll kentañ e-barzh an [[urzhiataer]] treiñ roadennoù binarel da skeudennoù diskwelet gant ar [[skramm]]. Peurgas a ra ivez jedadennoù, e keñver skeudennoù pe get.\nAr '''gartenn gevregañ''' (pe '''kartenn krafik''') anvet ivez '''kartenn video''' a zo he roll e-barzh an [[urzhiataer]] amdreiñ ar roadennoù niverel da wereañ e roadennoù kevregat (eleze peurvuiañ kemblac'hel) e c'hello un [[trobarzhell stlennegel|drobarzhell]] wereañ korvoiñ anezhe. Gant ar c'hartennoù kevregañ kentañ e veze kaset pikselioù kevregat d'ur [[skramm]] hag e veze sevenet gante un hollad embregadurioù eeun : * Dilec'hiañ ar blokoù (da skouer, reti al [[logodenn stlennegel|logodenn]]....), * Tresañ linennoù, * Tresañ poligonoù .... Bremañ e vezont aveet gant ur [[kewerier|c'hewerier]] arbennik a vez gouest da seveniñ riñvadennoù kevregañ kemplezh betek an 3D. ==Parzhioù ur gartenn gevregañ== Setu parzhioù pennañ ur gartenn grafik : * Ur '''c'hewerier kevregañ''' (anvet GPU e saozneg - Graphical Processing Unit) hag a zo kalon ar gartenn. Karget eo da geweriañ ar skeudennoù hervez an diarunusted ("resolution") hag al live [[boneg]]añ diuzet. Ur c'hewerier arbennik eo ar GPU o kaout ennañ ditourioù diorroet da geweriañ ar skeudennoù betek ar re 3D. Ur gwenter a vez a-wechoù marc'het warnañ d'e yenaat. * Ar '''vemor video'''. Karget eo da gadaviñ ar skeudennoù keweriet a-raok o gwereañ ([[unvez gwereañ]]). Seul vuioc'h a varr he deus ar vemor video seul kemplesoc'h e c'hello bezañ gwiadezh ar skeudennoù 3D keweriet gant ar gartenn gevregañ. Darn ar vemor implijet da gadaviñ ar skeudennoù a-raok o gwereañ e vez graet "frame buffer" gantañ. Seul vuanoc'h eo ar vemor video (an amzer haeziñ - gwelet "[[memor elektronek|Memor elektronek]]" seul vuanoc'h e c'hello bezañ gwereet ar skeudennoù (pouezus eo evit ar c'hoarioù dreist-holl). * Ar '''RAMDAC''' (Ramdoù Access Memory Digital-Analog Converter). Karget eo d'amdreiñ ar skeudennoù kadavet er "frame buffer" en arhentoù kemblac'hel ("analogic signals") da gas d'ar gwereer. Savelañ a ra talm ar RAMDAC niver skeudennoù dre eilenn a c'hell ur gartenn gevregañ keweriañ (e [[Hertz]]). * Ar '''[[BIOS]] video''' a zo ennañ arventennoù ("parameters") ar gartenn gevregañ. * Ar '''[[ketal|c'hetal]]'''. Ar bus arveret da gennaskañ ar gartenn ouzh an urzhiataer eo. Peurliesañ e vez arveret ar [[bus AGP]] ergrafet da dreuzkas ur c'has uhel a roadennoù neuze azas ouzh ar skeudennoù 3D. Ar [[bus PCI]] express a zeuio a-benn nebeut da erlerc'hiañ ar bus AGP. ==Ar c'hennaskerioù== * Ar c'hetal '''VGA''' skoueriegezhel : aveet eo ar c'hartennoù kevregañ gant ur c'hennasker VGA 15 broch ("mini sub-D") glaz e liv a ro an tu da gennaskañ ur [[skramm|skramm CRT]]. Kevaraezañ a ra da gas arhentoù kemblac'hel a glot gant an tri liv ruz, glaz ha gwer rekis da wereañ ur skeudenn liv. * Ar c'hetal '''DVI''' (Digital Video Interface) e vez permetet gantañ da gas roadennoù niverel d'ar skrammoù ergrafet a-ratozh evit-se hep ober un amdreiñ niverel/kemblac'hel. Ne vez kavet ketalioù a-seurt-se nemet gant ul lodenn eus ar c'hartennoù kevregañ. * Ar c'hetal '''S-Video''' : Ul lugell eo arveret da wereañ ar skeudennoù gant ur skinweler. [[Skeudenn:VGA.png|center|500px]] ==Ar c'hartennoù kevregañ 3D== Domani an 3D a zo nevez a-walc'h ha ro an tu d'ober gant galloudezhioù riñvañ uhel. Argerzh riñvañ un arvest 3D e c'heller dielfennañ e 4 lankad : * Ar skriv : an elfennoù e vez lakaet en o lec'h * Ar "ventoniezh" pe "geometry" : an ergorennoù ("objects") didres a vez krouet * Ar "setup" : didroc'hadur e [[tric'horn|tric'hornoù]] 2D * Ar "rendering" : ar rentet eo, da lavaret eo plakiñ ar gwiadezh Seul vui a lankadoù a-us a vez keweriet gant ar gartenn gevregañ herrekaer seul fonnusoc'h e vez ar gwereañ. Gant ar c'hartennoù kentañ ne veze graet nemet ar "rendering" gante. Abaoe e vez keweriet an daou lankad kentañ gant ar c'hartennoù herrekaer 3D dre c'hras ar "setup engine". An dalc'h a zo da ziskargañ kewerier kreiz an urzhiataer a riñvañ al lankadoù keweriañ 3D. ==Termenoù teknikel== * "2D Graphics" : gwereañ derc'hennadur ("representation") kevregad un arvest hervez 2 ahel x ha y * "3D Graphics" : gwereañ derc'hennadur kevregad un arvest hervez 3 ahel x, y ha z\n==Lodoù ur gartenn c’hrafikel==\n* Ur '''mikroprosesor grafikel''' (anvet GPU e saozneg - ''Graphical Processing Unit'') hag a zo kalon ar gartenn. Peurgas a ra kement jedadennoù a zo d’ober evit mont a-benn da broduiñ skeudennoù. Warnañ e vez peurliesañ ur gwenter pe un distaner evit e yenaat.\n* Ar '''vemor video'''. Derc’hel a ra ar skeudennoù produet gant programmoù ha kaset d’ar skramm, hag ivez roadennoù all implijet gant programmoù.\n* An [[etrefas]], peurliesañ e stumm PCI Express, etre ar gartenn c’hrafikel hag ar gartenn vamm.\n* Al '''[[lugelloù]]''' a liamm ar gartenn ouzh ar skramm pe ar skrammoù. Peurliesañ e kaver lugelloù '''DisplayPort''', '''HDMI''', '''DVI''' pe '''VGA'''.\nAdtapet diwar « https://br.wikipedia.org/wiki/Dibar:MobileDiff/1857703 »


Solo Avengers, ha diwezhatoc'h Avengers Spotlight, a oa ur c'homic a veze embannet gant Marvel Comics.\nUn isrummad eus Avengers e oa. Embannet e voe evit ar wech kentañ e miz Kerzu 1987 gant an titl Solo Avengers. E miz Eost 1989 (niverenn 21) e teuas da vezañ Avengers Spotlight. Paouezet e voe e miz Genver 1991 (niverenn 40). Peurliesañ e veze daou istor er gelaouenn, an eil diazezet war Hawkeye hag egile war ur gourharoz ezel eus Avengers ha n'en doa kelaouenn ebet gouestlet dezhañ.\nDiwar an niverenn 35 e voe kinniget un istor hir nemetken ennañ,war-bouez en niverenn 36 (dibenn un istor diwar-benn Hawkeye a oa saénset bezañ embannet en niverenn 35, met ne oa ket peurecheu pa oa deuet ar gelaouenn er-maez).\nAdtapet diwar « https://br.wikipedia.org/w/index.php?title=Solo_Avengers&oldid=1821912 »


Degemer al lec’hienn > Ar strolladoù > Ar Vro Bagan > Ar baganiz - Tan-ha-kurun\nE miz Eost 1681 e tremen an istor, en ur geriadenn war vord ar mor, er Vro Bagan. Emañ Colbert, ministr Loeiz XIV, o paouez embann ordrenañs ar Marine a lak dindan gwarez ar roue ar bigi hag ar skipailhoù o deus graet peñse, hag a gastiz groñs ar peñseerien. Neb a raio tanioù da douellañ ar bigi gant ar pal lakaat anezho d’ober peñse a vo krouget ouzh ur wern lec’h m’en do graet an tan.\nRenet eo ar geriadenn gant Sezni Falc’han, ur patriarch, doujet gant an holl peogwir e anavez lezenn ar Mor, an hini nemeti evit ar Baganiz. Ur verc’h en deus Falc’han, Del, dous ha romantel. Prometet eo da Goulc’hen, ur paotr yaouank gros ha kruel. Ne gar ket anezhañ, huñvreal a ra d’ur priñs a deufe war ur vag brav da eurediñ anezhi. N’he deus nemet den da fiziañ enni, Fant, ur baourkaez he deus kollet he skiant p’he deus kavet he koantiz, graet peñse gantañ, drouglazhet war an aod. Ur vignoniezh vras a zo etre Del ha Fant, an hini a vez kaset kuit abalamour e wel an traoù kuzh. Tost int a-drugarez d’o huñvreoù, ha fellout a rafe da Fant e teufe Del en he bed. An nozvezh-se, avat, e sav ar gorventenn, emañ ur vag saoz oc’h en em goll war ar mor diroll. O prientiñ ar peñse hag ar preizherezh emañ ar Baganiz…\nPLOUGERNE Er C'horejou Korejou\nLOKOURNAN Tachenn ar Sevenadur Korejou\nPLOUZENIEL Sal Brekilien Korejou\nGWITALMEZE Sal An Arkadi Korejou\nPLOUVIEN Sal ar C'hovel Korejou\nKERLOUAN Lec'hienn Meneham Korejou\nLANDERNE Sal ar Family Korejou


Brav ha bev (@brav_ha_bev) • Activity\nBrav ha bev@brav_ha_bev\nBrav ha bev @brav_ha_bev Jun 29, 2022\nDeomp war vord ar mor! Graet e vo gant ho tivskouarn evit anavezout al laboused-mor. Ha klask a raimp ober anaoudegezh gant ar re-se 'vel-just! 🐤🌊\nS01:E17 Jun 29, 2022\nBrav ha bev @brav_ha_bev Jun 15, 2022\nChom a raimp war an douar hiziv, pe kentoc'h dindan an douar… Graet e vo anaoudegez gant ar merien !\nS01:E16 Jun 15, 2022\nBrav ha bev @brav_ha_bev May 11, 2022\nHiziv e kinnigan deoc'h ober ur splujadenn e-barzh ar mor, ur wech ouzhpenn. Ret e vo splujañ betek strad ar mor, ha sellet pizh, rak al loened a vo safaret deuzouto zo diaes da welet. Hiziv vo klasket gwelet morgizhier, hag a zo anvet ivez poched-an-toer pe souaeed, diouzh al lec'h.\nGwiskit ho maskl splujañ, ha lunedoù ouzhpenn marteze, ha bec'h dezhi! 🐙\nS01:E15 May 11, 2022\nBrav ha bev @brav_ha_bev Apr 13, 2022\nEr gronikenn Brav ha Bev hon eus graet anaoudegezh gant 2 loen a zo un tamm dibar. An tardigraded, bihan tout met kreñv-bominabl. Hag ar razhed-goz noazh, un doare logod hag a vev e koloniennoù hag e-pad pell.\nHiziv vo komzet eus unan eus loened drolañ, iskisañ zo er bed: an ornitorinked!\nS01:E14 Apr 13, 2022\nBrav ha bev @brav_ha_bev Mar 30, 2022\nKendalc'het 'vo hiziv gant an heureuchined-mor.\nEr rann ziwezhañ hor boa safaret eus o neuz hag eus o flas e kempouezioù ekologel.\nHa bremañ neuze vo komzet eus ar pezh a zegasont d'ar bed skiantel. Hag eus o seksualegezh ivez. 👀\nS01:E13 Mar 30, 2022\nAn heureuchined-mor (2/2)\nBrav ha bev @brav_ha_bev Mar 23, 2022\nHiziv vo splujet e-barzh ar mor evit ober anaoudegez gant loened a vez kavet en holl vorioù. Stumm ur voulenn o deus, gant kalz a zrein pe bikoù. Kavet ho peus petra eo?\nCheñch a ra o anv deus un eil bro d'eben e gwirionez: heureuchined-mor, pe teureuged-mor, pe uioù-keureug, pe c'hoazh kistin-mor.\nKomzet 'vo eus an heureuchined-mor neuze!\nS01:E12 Mar 23, 2022\nAn heureuchined-mor (1/2)\nBrav ha bev shared\nBrav ha bev @brav_ha_bev Feb 15, 2022\nKendalc'het 'vo hiziv gant hon heuliad diwar-benn an ADN, ha komzet 'vo eus teorienn diazez ar vevoniezh volekulel*.\n*: klevet 'vo n'eo ket dav derc'hel soñj eus an anv luziet-mañ 😅\n#brezhoneg #podkast #skiant\nS01:E11 Feb 15, 2022\nAn ADN (3): an ADN, an ARN hag ar proteinoù\nBrav ha bev @brav_ha_bev Feb 9, 2022\nKendalc'het 'vo hiziv gant hon heuliad diwar-benn an ADN. Gant ar gronikenn ziwezhañ hor boa graet un tamm tro en amzer dremenet evit gouzout penaos eo bet lakaet war-wel gant ar skiantourien ha skiantourezed.\nHa hiziv neuze e vo komzet eus talvoudegezh an ADN. Da betra 'servij an ADN?\nS01:E10 Feb 9, 2022\nAn ADN (2): an herezh\nBrav ha bev @brav_ha_bev Jan 26, 2022\nGant ar gronikenn "Brav ha bev" eo bet lakaet ar gaoz war ar boudoù bev. Komzet em eus un tammig diwar-benn an istor ivez, istor ar vevoniezh gant Darwin hag e veaj war bourz ar Beagle.\nHiziv e vo komzet eus ur vrikenn a vez kavet gant an holl voudoù bev: an ADN. Kalz traoù zo da lâret diwar-benn ar volekulenn-mañ, hag an dra-se zo kaoz e vo graet un heuliad kronikennoù. Hiziv vo komañset gant an diazez: ar gimiezh ha penaos eo bet lakaet war wel an ADN.\nS01:E09 Jan 26, 2022\nAn ADN (1)\nBrav ha bev @brav_ha_bev Dec 29, 2021\nHiziv vo dizoloet un organism kreñv-abominapl hag un tamm iskis: an tardigrad. Ur familhad a spesadoù eo kentoc’h, liesseurt a-walc’h, ha bamus int!\nS01:E08 Dec 29, 2021\nBrav ha bev @brav_ha_bev Dec 15, 2021\nHiziv ‘vo kendalc’het gant sujed ar rann ziwezhañ: ar go. Lakaet e vo ar gomz war talvoudegezh ar go, ha renablet ‘vo un nebeud skouerioù eus boued lakaet e go, dre ar bed.\nS01:E07 Dec 15, 2021\nAr go (2/2)\nBrav ha bev @brav_ha_bev Dec 1, 2021\nHiziv e vo lakaet ar gaoz war ar boued lakaet e go. Bara, bier, laezh ribod… Kalz boued ‘vez fardet gras d’ar go. Met penaos ez a en-dro? Desket e vo an dra-se er gronikenn-mañ ha kendalc’het e vo er rann a zeu!\nS01:E06 Dec 1, 2021\nBrav ha bev @brav_ha_bev Nov 17, 2021\nKronikenn nevez! Hiziv vo komzet eus mikrobiot ar bouzelloù. Dianavezet eo an organismoù a vev e hor c'horf ha koulskoude int a-bouez ruz!\nS01:E05 Nov 17, 2021\nMikrobiot ar bouzelloù\nBrav ha bev @brav_ha_bev Oct 22, 2021\nHiziv ‘vo graet anaoudegezh gant ul loen droch: ar razh-goz noazh. Ur c’hrigner hag a vev pell e-keñver ar c’hrignerien all. Met iskis eo evit abegoù all c’hoazh.\nS01:E04 Oct 22, 2021\nAr razh-goz noazh\nBrav ha bev @brav_ha_bev Oct 7, 2021\nUn abadenn hiziv gouestlet da beaj ar Beagle, ur vag hag he deus cheñchet hor mod deomp da sellet ouzh an natur. War he bourzh e oa ur skiantour mil vrudet: Charles Darwin. Prest oc’h da lestriñ?\nS01:E03 Oct 7, 2021\nBeaj ar Beagle\nBrav ha bev @brav_ha_bev Sep 22, 2021\nGant un tamm dale, setu eil rann ma c'hronikenn Brav ha bev! Ar rann-mañ a zo gouestlet da Gwezenn ar vuhez. :)\nS01:E02 Sep 22, 2021\nGwezenn ar vuhez\nBrav ha bev @brav_ha_bev Sep 1, 2021\nRann gentañ ar gronikenn Brav ha bev! Skignet eo bet dija war gwagennoù Radio Kerne met adskignet e vo a-benn nebeut, evit kregiñ da vat ar gronikenn ar bloaz-mañ :)\nS01:E01 Sep 1, 2021\nFind Brav ha bev on\nFunding links for Brav ha bev


Ruteniom - Wikipedia\nTeknetiom – Ruteniom – Rodiom\nNiver atomek 44\nAozadur elektronek [Kr] 4d7 5s1\nNiver oksidadur +3\nSkin atomek 132,5\nTolz atomek 101,7\nUn elfenn gimiek eo ar ruteniom ; Ru eo e arouez kimiek, 44 e niver atomek ha 101,7 e dolz atomek. Ur metal ardreuzat eo.\nTeskad ar palladiom (TaP) a reer eus ar metaloù ardreuzat 44Ru, 45Rh, 46Pd, 76Os, 77Ir ha 78Pt. Ral-tre eo ar ruteniom, ha ne vez kavet nemet kevret gant unan eus metaloù TaP — ar platin, an osmiom hag an iridiom peurliesañ. E mengleuzioù nikel dreist-holl e kaver TaP, ha ruteniom neuze.\nNebeut-tre ag elfennoù eus TaP a vez tennet eus an douar, war-dro 400 tonennad hepken e 2011, enno un 12 tonennad rutenium hepken a vloaz da vloaz. Eus Suafrika e teu TaP dreist-holl, heuliet gant Rusia, Kanada, Stadoù-Unanet Amerika ha Zimbabwe kent Kolombia hag ar broioù all.\nKent donedigezh Kristol Goulm da Amerika e veze metaloù teskad ar platin arveret gant ar sevenadurioù a oa eno, hag anavezet e oant gant kimiourien Europa adalek kreiz ar XVIvet kantved.\nGant ar c'himiour polonat Jędrzej Śniadecki e voe embannet dizoloadenn an elfenn e 1808, dindan an anv vestiom, hogen mont a reas war e c'hiz diwezhatoc'h.\nE 1844 e voe hiniennekaet an elfenn 44 gant ar Rusat Karl Karlovitch Klaus, dre zielfennañ restadoù ur bloc'had platin. Eus Ruthenia, anv latin Rusia, e teu an anv ruteniom a roas d'an elfenn nevez.\nUr metal kalet liv an argant eo ar ruteniom, 12,37 g/cm3 e zouester. Da 2 334°C e teuz, ha da 4 150 °C e verv.\nOksidet e vez da ≈800 °C, ne vez taget gant trenkenn ebet. Gant halogenoù avat e vez taget e gwrezverkoù uhel, ha dileizhañ a ra e bazennoù teuz. Da zreistreüs e tro pa vez kendeuzet gant molibden e gwrezvekoù izeloc'h eget -262,55 °C.\n102Ru zo unan unan ar seizh izotop a gaver en natur, ha 34 izotop all zo bet dizoloet. Pemzek skinizotop zo ivez, eus 90Ru betek 115Ru, gant un hanter-vuhez berroc'h eget 4,44 eurvezh.\nGreanterezh : kaletaet e vez ar platin hag ar palladiom gant ur filmad ruteniom evit fardañ kenstokoù tredanel, ar pezh eo arver paotañ Ru peogwir e vez marc'hadmatoc'h eget rodiom. En tredanerezh ivez ez implijer ruteniom evit fardañ harzelloù. An hanter eus ar ruteniom a vez kenderc'het a ya gant an daou implij-se.\nOuzhpennet e vez ruteniom d'ar c'hendeuzadoù titaniom a-benn stourm ouzh an oksiderezh.\nGouest eo lod kenaozadoù ruteniom da lonkañ ar gouloù, ar pezh a vez implijet er c'henderc'hañ gremm dre vannoù an Heol.\nKimiezh : arveret e vez evel trelusker.\nStlenneg : filmadoù ruteniom a vez arveret da fardañ korrgrugoù ha kantennoù kalet a-benn brasaat o endalc'h.\n↑ United States Geological Survey (en) Liamm oberiant 18 HER 12\n↑ EMSLEY John, Nature's Building Blocks — An A-Z Guide to the Elements\nAdtapet diwar « https://br.wikipedia.org/w/index.php?title=Ruteniom&oldid=1979744 »\nKemmoù diwezhañ degaset d'ar bajenn-mañ d'an 13 Meu 2022, da 08:21.